hotchpotch/miracl-hf-unified huggingface dataset:
แอร์นสท์ กึนเทอร์ เชนค์
แอนสท์-กึนเทอร์ เชงค์ (; 3 ตุลาคม 1904 — 21 ธันวาคม 1998) เป็นแพทย์ชาวเยอรมันและเป็นสมาชิกของหน่วยเอสเอส(ชุทซ์ชทัฟเฟิล) เนื่องจากมีโอกาสได้พบครั้งสุดท้ายกับอดอล์ฟ ฮิตเลอร์ ในช่วงท้ายของสงครามโลกครั้งที่สอง,บันทึกความทรงจำของเขาได้รับการพิสูจน์ว่ามีคุณค่าต่อทางประวัติศาสตร์ บัญชีของเขาในช่วงเวลานั่นมีความโดดเด่นในผลงานของโจอาคิม เฟส (Joachim Fest) และเจมส์ พี. ดอนเนลล์ (James Preston O'Donnell) เกี่ยวกับการสิ้นสุดของชีวิตฮิตเลอร์และถูกรวมอยู่ในหนังภาพยนตร์ที่ชื่อ ปิดตำนานบุรุษล้างโลก
สโมสรฟุตบอลเมืองเลย ยูไนเต็ด
สโมสรฟุตบอลเมืองเลย ยูไนเต็ด () เป็นสโมสรฟุตบอลอาชีพในประเทศไทย ตั้งอยู่ที่ตำบลวังสะพุง อำเภอวังสะพุง จังหวัดเลย ปัจจุบันลงแข่งขันในระดับไทยลีก 4
โดยสโมสรก่อตั้งขึ้นในปี พ.ศ. 2555 ภายใต้ชื่อว่า "สโมสรฟุตบอลเทศบาลเมืองวังสะพุง" และเคยสร้างผลงานการเลื่อนชั้น 3 ปีติดต่อกัน ได้แก่การคว้ารองแชมป์ฟุตบอลชิงถ้วยพระราชทานประเภท ง. ประจำปี 2557 ก่อนจะได้อันดับ 3 ในการแข่งขันฟุตบอลชิงถ้วยพระราชทานประเภท ค. ประจำปี 2558 และได้แชมป์ ไทยลีก อเมเจอร์ ทัวร์นาเมนต์ โซนภาคตะวันออกเฉียงเหนือ ในฤดูกาล 2559 จนได้เข้ามาแข่งขันในระดับไทยลีก 4 โดยในปัจจุบันสโมสรเปลี่ยนชื่อเป็น เมืองเลย ยูไนเต็ด ตั้งแต่ปี พ.ศ. 2559
สโมสรฟุตบอลเทศบาลเมืองวังสะพุง ส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรกในฟุตบอลชิงถ้วยพระราชทานประเภท ง. ประจำปี 2557
เมืองเลย ยูไนเต็ด มีฉายาว่า นักรบเซไล โดยคำว่า เซไล เป็นชื่อเมืองเก่าแก่ในอาณาจักรสุโขทัย ยุคของพระมหาธรรมราชาที่ 1 หรือ พระยาลิไท โดยเมืองเซไลก่อตั้งขึ้นโดยชาวโยนกที่อพยพมาจากแคว้นโยนกที่ล่มสลาย ต่อมาได้มีการสันนิษฐานว่าเมืองเซไลในอดีต ปัจจุบันคือบริเวณอำเภอวังสะพุง จังหวัดเลย และเนื่องจากสโมสรมีที่ตั้งอยู่ที่อำเภอวังสะพุง ฉายานักรบเซไล จึงสื่อถึงที่มาและรากเหง้าของชาววังสะพุงที่มาจากชาวเซไล
ส่วนโลโก้ของสโมสรได้มีการออกแบบเป็นรูปนักรบแห่งเมืองเซไลอยู่บนพื้นหลังสีเขียว ด้านบนเป็นรูปพระธาตุศรีสองรัก ซึ่งตามประวัติศาสตร์เป็นสถานที่ที่ร่วมมือกันสร้างระหว่างสมเด็จพระไชยเชษฐาธิราชแห่งอาณาจักรล้านช้าง และสมเด็จพระมหาจักรพรรดิแห่งอาณาจักรอยุธยา เพื่อแสดงถึงความร่วมมือร่วมใจกัน โดยพระธาตุศรีสองรักเป็นสถานที่ศักดิ์สิทธิ์ซึ่งเป็นที่เคารพสักการะเพื่อความเป็นสิริมงคลของชาวจังหวัดเลย
เลข ค.ศ.2016 บนโลโก้สโมสรหมายถึง ปีที่สโมสรเปลี่ยนชื่อจาก สโมสรฟุตบอลเทศบาลเมืองวังสะพุง เป็น เมืองเลย ยูไนเต็ด
ไฮนซ์ แลงก์
ไฮนซ์ แลงก์ (; 23 มีนาคม 1913 — 9 มีนาคม 1980) เป็นพันโทในหน่วยเอ็สเอ็ส (ชุทซ์ชทัฟเฟิล) ซึ่งทำหน้าที่เป็นพนักงานคนขับรถสำหรับฟือเรอร์ อดอล์ฟ ฮิตเลอร์ แลงก์เป็นหนึ่งในบุคคลที่อยู่ในฟือเรอร์บุงเคอร์ เมื่อวันที่ 30 เมษายน 1945 ในช่วงที่ฮิตเลอร์กระทำอัตวินิบาตกรรม
สโมสรฟุตบอลบ้านค่าย ยูไนเต็ด
สโมสรฟุตบอลบ้านค่าย ยูไนเต็ด () เป็นสโมสรฟุตบอลอาชีพในประเทศไทย ตั้งอยู่ที่ ตำบลบางบุตร อำเภอบ้านค่าย จังหวัดระยอง ปัจจุบันลงแข่งขันในระดับไทยลีก 4
โดยสโมสรสร้างผลงานคว้าแชมป์ไทยลีก อเมเจอร์ ทัวร์นาเมนต์ (ภาคตะวันออก) ได้ในฤดูกาล 2559 ทำให้ได้เลื่อนชั้นขึ้นมาแข่งขันในระบบฟุตบอลลีกอาชีพเป็นครั้งแรกในฤดูกาล 2560 และใช้สนามกีฬาโรงเรียนอนุบาลนานาชาติตากสินบ้านค่าย หรือ หวายกรอง สเตเดียม เป็นสนามเหย้า
สโมสรฟุตบอลบ้านค่าย ยูไนเต็ด ก่อตั้งขึ้นในปี พ.ศ. 2555 และได้สิทธิลงแข่งขันฟุตบอลในรายการของสมาคมฟุตบอลแห่งประเทศไทยเป็นครั้งแรก จากการรับช่วงสิทธิในการลงแข่งขันมาจาก "สโมสรฟุตบอลโรงเรียนบ้านทุ่งเค็ด" ซึ่งลงแข่งขันในระดับฟุตบอลชิงถ้วยพระราชทานประเภท ข.
สโมสรส่งทีมเข้าร่วมการแข่งขันเป็นครั้งแรก ในรายการฟุตบอลชิงถ้วยพระราชทานประเภท ข. ประจำปี 2554 ( เริ่มทำการแข่งขันในช่วงต้นปี พ.ศ. 2555 )
โดยสโมสรลงแข่งขันเป็นนัดแรกเมื่อวันที่ 9 มกราคม พ.ศ. 2555 ในการแข่งขันฟุตบอลชิงถ้วยพระราชทาน ข. ประจำปี 2554 ที่สนามกีฬากลางจังหวัดระยอง โดยลงแข่งขันกับ สมาคมกีฬาจังหวัดระยอง และชนะด้วยผล 3–0 ซึ่งการแข่งขันนัดดังกล่าวทำให้ "วิธาน ขจรกฤดิกุล" ได้รับการบันทึกว่าเป็นนักฟุตบอลคนแรกของสโมสรที่ทำประตูได้ในการแข่งขันอย่างเป็นทางการ
โดยในปีแรกที่ลงแข่งขัน สโมสรสามารถผ่านเข้าไปถึงรอบรองชนะเลิศ ก่อนจะแพ้ให้กับกรุงธนบุรี เอฟซี ตกรอบไปในที่สุด
ในการแข่งขันฟุตบอลชิงถ้วยพระราชทานประเภท ข. ประจำปี 2555 สโมสรทำผลงานในปีดังกล่าวได้ตกลงไป และผ่านเข้าไปถึงเพียงแค่รอบ 16 ทีมสุดท้ายก่อนจะตกรอบ
ต่อมาในการแข่งขันฟุตบอลชิงถ้วยพระราชทานประเภท ข. ประจำปี 2556 สโมสรกลับมาทำผลงานได้ดีและสามารถผ่านเข้าไปถึงรอบรองชนะเลิศได้อีกครั้ง โดยในรอบรองชนะเลิศที่พบกับสโมสรฟุตบอลมหาวิทยาลัยราชพฤกษ์ หลังจากเสมอกันในเวลาปกติ 2–2 และต้องหาทีมเข้าไปชิงชนะเลิศด้วยการดวลจุดโทษ ปรากฏว่าสโมสรบ้านค่าย ยูไนเต็ด ต้องพ่ายแพ้ในการดวลจุดโทษและพลาดโอกาสในเลื่อนชั้นขึ้นไปเล่นในลีกอาชีพอีกครั้งอย่างน่าเสียดาย
ปี พ.ศ. 2557 สโมสรฟุตบอลบ้านค่าย ยูไนเต็ด เข้าถึงรอบ 16 ทีมสุดท้าย ก่อนจะแพ้ให้กับสโมสรฟุตบอลกรมสวัสดิการทหารบก ที่ได้แชมป์ไปในที่สุด และในปี พ.ศ. 2558 สโมสรทำผลงานได้อย่างน่าผิดหวังเมื่อตกรอบแบ่งกลุ่มเป็นครั้งแรกนับตั้งแต่ส่งทีมลงแข่งขันในระดับถ้วย ข.
ครอบครัวหรรษา
ครอบครัวหรรษา เป็นละครโทรทัศน์ไทยประเภทซิตคอม ผลิตโดย บริษัท บ้านคนละคร 234 จำกัด หรือฝ่ายบริหารละครโทรทัศน์และซิตคอม สถานีโทรทัศน์ช่องช่อง 5 อำนวยการผลิตโดย ผศ.ดร.บุญมา อิ่มวิเศษ กำกับการแสดงโดย ตี๋ ดอกสะเดา ออกอากาศครั้งแรกทางสถานีโทรทัศน์ช่อง 5 ทุกวันศุกร์ เวลา 20.45 - 21.10 น. เริ่มออกอากาศเมื่อวันที่ 6 พฤษภาคม พ.ศ. 2559-30 ธันวาคม พ.ศ. 2559 และเปลี่ยนการออกอากาศเป็นทุกวันเสาร์ เวลา 13.00 – 13.25 น. เริ่มวันที่ 7 มกราคม พ.ศ. 2560-30 ธันวาคม พ.ศ. 2560
ดับเบิลดรากอน IV
ดับเบิลดรากอน IV (; ) เป็นวิดีโอเกมแนวตีแม่งเลยในซีรีส์"ดับเบิลดรากอน" ที่ได้รับการวางแผนสำหรับการเปิดตัวในเดือนมกราคม ค.ศ. 2017 สำหรับเพลย์สเตชัน 4 และไมโครซอฟท์ วินโดวส์
นอกจากโหมดเนื้อเรื่อง เกมนี้มีโหมดสองผู้เล่น
ความแตกต่างจากเกมก่อนหน้านี้ในซีรีส์ ภาคต่อนี้ได้รับการพัฒนาโดยอาร์คซิสเต็มเวิร์คที่ได้ซื้อลิขสิทธิ์ซีรีส์ในปี ค.ศ. 2015 นักพัฒนาซีรีส์หลายรายยังคงร่วมงานกับโครงการนี้อย่างต่อเนื่อง รวมถึงผู้กำกับ, นักออกแบบตัวละคร, นักแต่งเพลง และโปรแกรมเมอร์คนเดิม เกมนี้ได้รับการเปิดเผยในช่วงปลายเดือนธันวาคม ค.ศ. 2016 ผ่านภาพยนตร์โฆษณาที่แสดงถึงรูปแบบการเล่น เว็บไซต์"เกมสปอต" ได้คาดหวังว่าจะมีการปรับปรุงกราฟิกอย่างเดียวกันกับ"ดับเบิลดรากอนนีออน" ทว่า รูปแบบการเล่นและกราฟิกของภาคใหม่นี้กลับมีรูปแบบที่คล้ายกับพอร์ตที่ทำสำหรับระบบแฟมิคอมมากกว่า ซึ่งกราฟิกตัวละครได้ยึดรูปแบบโดยตรงจากภาคเก่า ๆ เหล่านั้น
เกมนี้มีแผนที่จะจัดจำหน่ายในวันที่ 29 มกราคม ค.ศ. 2017 สำหรับระบบบเพลย์สเตชัน 4 และวันที่ 30 มกราคม สำหรับระบบไมโครซอฟท์ วินโดวส์
ชิว ชูเจิน
ชิว ชูเจิน ( ) เป็นนักแสดงหญิงชาวจีนที่มีชื่อเสียงจากการแสดงในภาพยนตร์อีโรติก
ชิว ชูเจิน เกิดเมื่อวันที่ 16 พฤษภาคม พ.ศ. 2511 เคยเข้าร่วมการประกวดมิสฮ่องกง ในปี พ.ศ. 2530 แม้จะได้รับชื่อว่าเป็นเซ็กซี่ควีน แต่จริง ๆ แล้วเธอนับเป็นนางเอกเซ็กซี่ที่แทบจะไม่เล่นฉากโป๊เปลือยในหนังเรื่องใดเลย โดยผลงานที่โดดเด่นที่สุดของเธอก็คือหนังเกรด 3 เรื่อง Naked Killer และ Lover of the Last Empress เธอได้รับความนิยมอย่างมากจากผู้ชม ด้วยความงามที่เป็นธรรมชาติ ดวงตากลมใส ประกอบกับฝีมือการแสดง อย่างไรก็ตามแม้ว่าเจ้าตัวจะไม่ได้ประกาศเรื่องถอนตัวออกจากวงการบันเทิงอย่างเป็นทางการ แต่เธอก็ไม่ได้รับเล่นหนังเรื่องใดอีกมาเป็นเวลากว่า 20 ปีแล้ว
ปัจจุบัน เธอได้แต่งงานกับ เฉิน เจียเว่ย นักออกแบบแฟชั่นชาวฮ่องกง ในปี 2542 และมีลูกสาวด้วยกัน 3 คน โดยปัจจุบัน ชิวชูเจิน ได้เข้ามาช่วยธุรกิจของสามีแทน
ชะนีคิ้วขาวสกายวอล์คเกอร์
ชะนีคิ้วขาวสกายวอล์คเกอร์ หรือ ชะนีฮูล็อกสกายวอล์คเกอร์ (; ) เป็นวานรจำพวกชะนีชนิดหนึ่ง จัดอยู่ในประเภทฮูล็อกหรือชะนีคิ้วขาว เป็นชนิดที่เพิ่งถูกค้นพบเมื่อต้นปี ค.ศ. 2017
โดยชะนีคิ้วขาวสกายวอล์คเกอร์ได้ถูกจำแนกออกเป็นชนิดใหม่โดยคณะนักวิจัยแห่งมหาวิทยาลัยซุนยัตเซนของจีน โดยทำการเปรียบเทียบลักษณะทางกายภาพและพันธุกรรม พบว่ามีความแตกต่างไปจากชะนีคิ้วขาว 2 ชนิดที่เป็นที่รู้จักกันดีอยู่แล้ว จึงได้จำแนกออกเป็นชนิดใหม่ และให้ชื่อทั้งชื่อวิทยาศาสตร์และชื่อสามัญสอดคล้องกัน โดยชื่อสามัญตั้งตามชื่อของลุค สกายวอล์คเกอร์ ตัวละครเอกจากภาพยนตร์ไซไฟชุด "Star Wars" มีความหมายที่แปลได้ว่า ""การเคลื่อนไหวของสรวงสวรรค์""
คาดว่ามีจำนวนประชากรประมาณ 200 ตัวอาศัยอยู่ในป่าดิบทึบของจีนและบางส่วนในพม่า แต่ในส่วนพฤติกรรมแล้วยังไม่เป็นที่ทราบแน่ชัด
สโมสรฟุตบอลนครศรีฯ ยูไนเต็ด
สโมสรฟุตบอลนครศรีธรรมราช ยูนิตี้ (สโมสรฟุตบอลมหาวิทยาลัยราชพฤกษ์) () เป็นสโมสรฟุตบอลอาชีพของไทยที่ตั้งอยู่ที่ ตำบลคลัง อำเภอเมือง จังหวัดนครศรีธรรมราช ปัจจุบันลงเล่นในระดับไทยลีก 3
โดยสโมสรนครศรีธรรมราช ยูนิตี้ ก่อตั้งขึ้นเมื่อปี ค.ศ. 2016 และเข้ามาสู่ระบบลีกอาชีพจากการซื้อสิทธิในการลงแข่งขันมาจากสโมสรฟุตบอลมหาวิทยาลัยราชพฤกษ์
หลังจบการแข่งขันเอไอเอสลีก ดิวิชั่น 2 ฤดูกาล 2559 สโมสรฟุตบอลนครศรี เฮอริเทจ ที่ได้อันดับสุดท้ายในโซนภาคใต้ ต้องตกชั้นลงสู่ลีกสมัครเล่นอย่างไทยลีก อเมเจอร์ ทัวร์นาเมนต์ ประกอบกับทางสโมสรฟุตบอลมหาวิทยาลัยราชพฤกษ์ ซึ่งลงแข่งขันในโซนตะวันตก ได้เลื่อนชั้นขึ้นไปแข่งขันในไทยลีก 3 มีนโยบายส่งทีมลงแข่งขันกีฬาในระดับมหาวิทยาลัยแทนการลงแข่งในระดับลีกอาชีพ ผู้บริหารของสโมสรฟุตบอลนครศรี เฮอริเทจ ที่ตกชั้นจึงได้เข้ามาซื้อสิทธิในการลงแข่งขันในไทยลีก 3 จากมหาวิทยาลัยราชพฤกษ์
หลังจากที่ได้สิทธิในการลงแข่งขันมาจากมหาวิทยาลัยราชพฤกษ์ จึงได้ก่อตั้งสโมสรขึ้นมาใหม่ในชื่อ นครศรีธรรมราช ยูนิตี้ โดย พิชญ์ปวีร์ บุณยเกียรติ ที่เคยเป็นรองประธานสโมสรของนครศรี เฮอริเทจ ได้เข้ามาเป็นประธานสโมสรของนครศรีธรรมราช ยูนิตี้
(วอตส์เดอะสตอรี) มอร์นิงกลอรี?
(วอตส์เดอะสตอรี) มอร์นิงกลอรี? () เป็นสตูดิโออัลบั้มที่สองของวงดนตรีร็อกจากประเทศอังกฤษ โอเอซิส อัลบั้มได้รับการเปิดตัวเมื่อวันที่ 2 ตุลาคม ค.ศ. 1995 ผ่านทางค่ายครีเอชันเรเคิดส์ โดยได้โปรดิวเซอร์เพลง นามว่า โอเวน มอร์ริส ร่วมกับสมาชิกวง โนล แกลลาเกอร์ อัลบั้มนี้ได้สร้างความแตกต่างจาก "เดฟินิตลีเมย์บี" อัลบั้มก่อนหน้านี้เป็นอย่างมาก ไม่ว่าจะเป็นทั้งด้านโครงสร้างและการเรียบเรียงเพลง แกลลาเกอร์ได้มุ่งความสนใจใหม่ไปที่เนื้อหา ที่ออกแนวเป็นบัลลาด นอกจากนี้ยังเน้นไปที่ช่วงคอรัสที่มากขึ้นอีกด้วย รวมถึงทำนองที่ได้มีการผสมผสานดนตรีที่หลากหลาย แตกต่างจากอัลบั้มก่อนหน้านี้ที่ค่อนข้างดิบกว่า "(วอตส์เดอะสตอรี) มอร์นิงกลอรี?" ยังถือเป็นอัลบั้มแรกของวงที่ได้แอลัน ไวต์ มือกลองคนใหม่ ซึ่งมาแทนโทนี แมกแคร์โรลล์ ที่ได้ออกจากวงไป
ภายหลังอัลบั้มนี้ได้ปล่อยตัวออกไป ได้เกิดปรากฏการณ์ แฟนเพลงอินดี้ไปทั่วทุกมุมโลก อ้างอิงจากนักวิจารณ์หลายสำนัก ได้ยกอัลบั้มนี้ให้เป็นยุคทองยุคหนึ่งของกระแสดนตรีอินดี้อังกฤษ "(วอตส์เดอะสตอรี) มอร์นิงกลอรี?" ได้กลายมาเป็นอัลบั้มที่ประสบความสำเร็จมากที่สุดของวง ด้วยยอดจำหน่ายเพียงสัปดาห์แรกกว่า 347,000 ชุด และครองอันดับหนึ่งบนชาร์ตอัลบั้มแห่งสหราชอาณาจักรกว่า 10 สัปดาห์ รวมถึงอันดับสี่บนบิลบอร์ด 200 ของสหรัฐอเมริกา อัลบั้มนี้ประกอบไปด้วยเพลงที่ประสบความสำเร็จจำนวนมาก ไม่ว่าจะเป็นซิงเกิล "Some Might Say" และ "Don't Look Back in Anger" ที่ล้วนขึ้นอันดับหนึ่งบนยูเคชาร์ต ซิงเกิล "Champagne Supernova" และ "Wonderwall" ที่ได้ขึ้นอันดับหนึ่งบนยูเอสโมเดิร์นร็อกชาร์ต และโดยเฉพาะอย่างยิ่ง "Wonderwall" ที่ครองอันดับหนึ่งบนชาร์ตทั้งออสเตรเลียและนิวซีแลนด์
แม้จะประสบความสำเร็จอย่างล้นหลาม อัลบั้มก็ได้รับการวิจารณ์ในช่วงแรก ๆ จากนักวิจารณ์ ไม่ว่าจะเป็น นักวิจารณ์ร่วมสมัยที่เห็นว่าอัลบั้มนี้ยังด้อยกว่าอัลบั้มก่อนหน้านี้มาก ด้วยเนื้อหาเพลงและการบันทึกที่เต็มไปด้วยจุดวิจารณ์หลายจุด แต่ถึงอย่างไรก็ดี ในปีถัดมา นักวิจารณ์เหล่านี้กลับหันไปชมเชยอัลบั้มนี้แทน และยกย่องให้เป็นอัลบั้มที่ทรงอิทธิพลดั่งเชื้อแห่งยุคบริตป็อป และแห่งยุค 90 ในทั้งหมด ในช่วงหลายเดือนของปี ค.ศ. 1995 - 1996 วงได้จัดแสดงคอนเสิร์ตเพื่อส่งเสริมการขายอัลบั้ม สำหรับคอนเสิร์ตที่สำคัญที่สุด คือการแสดงสดสองครั้งที่เน็บเวิร์ทเฮาส์ (Knebworth House) ในเดือนสิงหาคม ที่มีผู้เข้าชมกว่า 250,000 คน และในงานประกาศรางวัลบริตอะวอดส์ ปี ค.ศ. 1996 โอเอซิสก็ได้รับรางวัล "อัลบั้มเพลงอังกฤษที่ดีที่สุด" ประจำปีนั้นไปครอง
ในปี ค.ศ. 2010 บริตอะวอดส์ ได้เสนอชื่อ "(วอตส์เดอะสตอรี) มอร์นิงกลอรี?" ให้เป็นอัลบั้มอังกฤษที่ยิ่งใหญ่ที่สุดตั้งแต่ ปี 1980 เป็นต้นมา ด้วยยอดจำหน่ายกว่า 22 ล้านชุดทั่วโลก และยังอยู่ในรายชื่ออัลบั้มเพลงร็อกที่ยิ่งใหญ่ที่สุดจากหลายสำนัก ในเดือนกรกฎาคม ค.ศ. 2016 อัลบั้มได้ติดอันดับ 5 ในหัวข้อ อัลบั้มที่มียอดจำหน่ายสูงที่สุดตลอดกาลในอังกฤษ หรือคิดเป็น 4.7 ล้านชุดในอังกฤษที่เดียว
เพลงทั้งหมดแต่งโดยโนล แกลลาเกอร์ ที่ไม่ใช่จะใส่หมายเหตุไว้
ซิสพลาติน
ซิสพลาติน (Cisplatin) หรือชื่อในอดีตคือ เกลือเปรอน (Peyrone's salt) เป็นยาเคมีบำบัด ออกฤทธิโดยไปยับยั้งการจำลองตัวเองของดีเอ็นเอ ใช้ในการรักษาโรงมะเร็งต่างๆ คือ มะเร็งอัณฑะ, มะเร็งรังไข่, มะเร็งเต้านม, มะเร็งกระเพาะปัสสาวะ, มะเร็งศีรษะและคอ, มะเร็งปากมดลูก, มะเร็งปอด, มีโซธีลิโอมา, มะเร็งหลอดอาหาร, เนื้องอกที่สมอง และ นิวโรบลาสโตมา สามารถรับยานี้ได้โดยการฉีดเข้าหลอดเลือดดำ
อาการข้างเคียงจากการใช้ยาซิสพลาตินได้แก่ เกิดการกดไขกระดูก, ได้ยินไม่ชัด, ปัญหาเกี่ยวกับไต และ อาเจียน อาหารข้างเคียงระดับรุนแรงได้แก่ อาการชา, เดินลำบาก, ภูมิแพ้ และเป็นโรคระบบหัวใจหลอดเลือด สตรีมีครรภ์ควรหลีกเลี่ยงการใช้ยานี้
ซิสพลาตินถูกค้นพบในปี ค.ศ. 1845 โดยนักเคมีชาวอิตาลีนามว่า มิเกลเล เปรอน ได้รับการอนุญาตให้ใช้เป็นยาในปี ค.ศ. 1978 เป็นหนึ่งในยาที่ถูกขึ้นทะเบียนเป็นยาหลักขององค์การอนามัยโลก
บุคคลสิทธิ
บุคคลสิทธิ หมายถึง สิทธิที่มีอยู่เหนือบุคคลในอันที่จะบังคับบุคคลซึ่งเป็นคู่สัญญาหรือเป็นลูกหนี้ให้กระทำการอย่างใดอย่างหนึ่ง หรือให้งดเว้นมิให้กระทำการอย่างใดอย่างหนึ่ง หรือให้ส่งมอบทรัพย์ให้ เช่น สิทธิของเจ้าหนี้ตามสัญญากู้ซึ่งสามารถบังคับให้ลูกหนี้ชำระเงินตามสัญญากู้ได้ สิทธิตามสัญญาเช่า ซึ่งผู้ให้เช่ามีสิทธิบังคับผู้เช่าให้ชำระค่าาตามสัญญาเช่าได้ และผู้เช่าก็มีสิทธิบังคับผู้ให้เช่าให้ส่งมอบทรัพย์ที่เช่าได้ หรือสิทธิตามสัญญาจ้างทำของซึ่งผู้ว่าจ้างมีสิทธิบังคับให้ผู้รับจ้างทำการใด ๆ ตามสัญญาจ้างทำของได้ และผู้รับจ้างก็มีสิทธิบังคับให้ผู้ว่าจ้างชำระค่าจ้างได้ หรือสิทธิเรียกค่าสินไหมทดแทนในทางละเมิด ซึ่งผู้เสียหายมีสิทธิบังคับผู้ทำละเมิดให้ชดใช้ค่าสินไหมทดแทนให้แก่ตนได้ เป็นต้น
บุคคลสิทธินี้เป็นสิทธิที่จะบังคับเอาแก่คู่สัญญาผู้สืบสิทธิของคู่สัญญา หรือ ลูกหนี้เท่านั้น จะใช้บังคับหรือใช้ยันต่อบุคคลอื่นทั่วไปมิได้เลย และหากคู่สัญญาผู้สืบสิทธิของคู่สัญญา หรือลูกหนี้ไม่ปฏิบัติตามสิทธินั้น ๆ ผู้ที่มีสิทธิความสัญญาหรือเจ้าหนี้ต้องฟ้องร้องบังคับคดียังโรงศาล จะบังคับกันเองมิได้ บุคคลสิทธินี้อาจเกิดขึ้นได้โดยนิติกรรม เช่น สัญญา หรือนิติเหตุ เช่นละเมิดก็ได้
ไมด์เรด เบิร์ก
ไมด์เรด บลิส () หรือที่รู้จักกันดีคือ ไมด์เรด เบิร์ก () เป็นนักมวยปล้ำอาชีพหญิงชาวอเมริกัน ที่ได้เข้าสู่หอเกียรติยศดับเบิลยูดับเบิลยูอี ในหมวดเลกาซีฮอลออฟเฟม, หอเกียรติยศมวยปล้ำอาชีพ และ Wrestling Observer Hall of Fame เธอมีชื่อเสียงที่สุดในช่วงกลางทศวรรษ 1930 - กลางทศวรรษ 1950 เธอครองแชมป์ NWA World Women's Championship ถึง 20 ปี
เลิฟไลฟ์! ปฏิบัติการไอดอลจำเป็น
เลิฟไลฟ์! ปฏิบัติการไอดอลจำเป็น (; ) เป็นชื่อโปรเจ็กต์ที่ผลิตร่วมกันระหว่าง แอสกีมีเดียเวิร์กส์ (นิตยสาร Dengeki G's Magazine), ค่ายเพลงแลนติส และบริษัทสตูดิโออนิเมะซันไรส์ โปรเจ็กต์นี้เริ่มต้นตั้งแต่วันที่ 30 มิถุนายน พ.ศ. 2553 ในนิตยสาร Dengeki G's Magazine ฉบับเดือนกรกฎาคมปีเดียวกัน ต่อมาจึงมีซิงเกิลเพลง, ภาพยนตร์การ์ตูนทางโทรทัศน์ จำนวน 2 ฤดูกาล จำนวนฤดูกาลละ 13 ตอน รวม 26 ตอน, โอวีเอ 1 ตอน, วิดีโอเกม และภาพยนตร์ฉายตามโรงภาพยนตร์เมื่อเดือนมิถุนายน พ.ศ. 2558
เลิฟไลฟ์! มีโปรเจ็กต์ต่อเนื่องภายใต้ชื่อ เลิฟไลฟ์! ซันไชน์!! ปฏิบัติการล่าฝันสคูลไอดอล ตั้งแต่เดือนพฤษภาคม พ.ศ. 2558 เป็นต้นมา
โรงเรียนมัธยมปลายโอโตโนะคิซากะ กำลังเจอกับปัญหาว่ามีนักเรียนมาเรียนน้อยลงทุกที และอาจถึงขั้นต้องปิดตัวลง แต่แล้วก็มีสาวน้อย 9 คนเกิดไอเดียขึ้นว่า จะรวมกลุ่มกันเป็นไอดอลเพื่อให้โรงเรียนเป็นที่รู้จัก และมีคนเข้ามาเรียนมากขึ้นเพื่อไม่ให้โรงเรียนของพวกเธอต้องปิดตัวลง
ในภาคอนิเมะ สร้างโดยสตูดิโอ 8 ของซันไรส์ ที่เน้นสร้างการ์ตูนอนิเมะแนวโมะเอะโดยเฉพาะ กำกับโดย ทะกะฮิโกะ เคียวโกะกุ เขียนบทโดย จุกกิ ฮะนะดะ และประพันธ์ดนตรีประกอบโดย โยชิอะกิ ฟุจิซาวะ มีทั้งหมด 2 ฤดูกาล ฤดูกาลละ 13 ตอน รวม 26 ตอน และโอวีเอ 1 ตอน
ส่วนดีวีดีและบลูเรย์ จำหน่ายโดย บันไดวิชวล โดยฤดูกาลที่ 1 ออกจำหน่ายระหว่างวันที่ 22 มีนาคม - 25 กันยายน พ.ศ. 2556 แบ่งเป็น 7 ชุด โดยชุดแรกมียอดขายเปิดตัวที่ 35,130 ชุด และยอดขายชุดสุดท้าย 39,489 ชุด นอกจากนี้ยังผลิตรุ่นพิเศษ จำหน่ายเฉพาะบลูเรย์ เมื่อวันที่ 25 ธันวาคม พ.ศ. 2556
ส่วนฤดูกาลที่ 2 ออกจำหน่ายระหว่างวันที่ 20 มิถุนายน - 25 ธันวาคม พ.ศ. 2557 แบ่งเป็น 7 ชุดเช่นกัน โดยเฉพาะชุดที่ 1 มียอดขายเปิดตัวสูงถึง 82,119 ชุด นับเป็นยอดขายที่มากที่สุดในจำพวกอนิเมะทางโทรทัศน์หลัง พ.ศ. 2543 เป็นต้นมา แทนที่ ปกรณัมของเหล่าภูต ชุดที่ 6 ที่มียอดขายเปิดตัว 72,207 ชุด
สำหรับประเทศไทย จำหน่ายโดยบริษัท ดรีม เอกซ์เพรส (เดกซ์) จำกัด โดยจำหน่ายแยกเป็นฤดูกาลละ 7 ชุด เช่นเดียวกับประเทศญี่ปุ่น ราคา 400 บาท และจำหน่ายแบบบ็อกเซ็ตทั้ง 7 ชุด ราคา 2,800 บาท โดยฤดูกาลที่ 1 ออกจำหน่ายเมื่อ พ.ศ. 2557 และฤดูกาลที่ 2 ออกจำหน่ายเมื่อ พ.ศ. 2558
เวอร์ชันภาพยนตร์ได้มีการประกาศหลังจบอนิเมะฤดูกาลที่ 2 และได้มีการเข้าฉายในประเทศญี่ปุ่นเมื่อวันที่ 13 มิถุนายน พ.ศ. 2558 ส่วนประเทศไทยเข้าฉายวันที่ 29 - 30 สิงหาคม ปีเดียวกัน
ตำราลักษณ์ ลิขิตบัลลังก์
ตำราลักษณ์ ลิขิตบัลลังก์ () ละครซีรีส์เกาหลีแนวอิงประวัติศาสตร์จากสถานีโทรทัศน์ เคบีเอส ออกอากาศตอนแรกเมื่อวันที่ 19 พฤศจิกายน ค.ศ. 2014 และตอนสุดท้ายออกอากาศเมื่อวันที่ 5 กุมภาพันธ์ ค.ศ. 2015 มีทั้งสิ้น 23 ตอนนำแสดงโดย ซอ อิน-กุก โช ยุน-ฮี และ อี ซ็อง-แจ
สำหรับในประเทศไทย ช่อง 3 และ ช่อง 3 เอชดี ได้ซื้อลิขสิทธิ์จากช่องเคบีเอส โดยเริ่มออกอากาศตอนแรกเมื่อวันที่ 10 มกราคม พ.ศ. 2560 และออกอากาศตอนสุดท้ายในวันอังคารที่ 18 เมษายน พ.ศ. 2560 และจะกลับมาออกอากาศอีกครั้งในวันที่ 11 ตุลาคมนี้
จอมดาบคู่บัลลังก์
จอมดาบคู่บัลลังก์ () ละครซีรีส์เกาหลีแนวอิงประวัติศาสตร์ แอคชั่น ดราม่า การเมืองจากช่อง เอสบีเอส ออกอากาศตอนแรกเมื่อวันที่ 4 กรกฎาคม พ.ศ. 2554 และออกอากาศตอนสุดท้ายเมื่อวันที่ 10 ตุลาคม พ.ศ. 2554 มีทั้งสิ้น 30 ตอนนำแสดงโดย และ ยู ซึง-โฮ
ในประเทศไทย ช่อง 3 แฟมิลี่ ได้ซื้อลิขสิทธิ์ละครเรื่องนี้มาออกอากาศโดยออกอากาศตอนแรกเมื่อวันที่ 3 มกราคม พ.ศ. 2560 และออกอากาศตอนสุดท้ายในวันที่ 21 กุมภาพันธ์ พ.ศ. 2560
ก่อนหน้านั้นทาง ช่อง 7 ได้เคยซื้อลิขสิทธิ์ละครเรื่องนี้มาออกอากาศในชื่อว่า นักสู้คู่บัลลังก์ ออกอากาศตอนแรกเมื่อวันที่ 15 พฤษภาคม พ.ศ. 2557 และออกอากาศตอนสุดท้ายเมื่อวันที่ 7 สิงหาคม พ.ศ. 2557
หว่อง จิง
หว่อง จิง ( ) เป็นผู้กำกับภาพยนตร์ ผู้ผลิตภาพยนตร์, นักแสดง และผู้เขียนบทภาพยนตร์ชาวฮ่องกงที่มีชื่อเสียงคนหนึ่ง
หว่องเกิดในประเทศฮ่องกง เขาเป็นลูกชายของผู้กำกับชื่อดัง หว่อง ทินหลาม หว่องเริ่มงานของเขาจากการที่เขาได้เขียนบทละครให้กับทีวีบี ในปี ค.ศ. 1975 ต่อมาก็ได้ย้ายไปเขียนบทในบริษัท "ชอว์บราเทอร์" และที่นั่นเองที่ทำให้เขาได้แจ้งเกิดอย่างเต็มตัว กับการกำกับภาพยนตร์เรื่องแรกของเขา คือเรื่อง "Challenge of the Gamesters" ต่อมาในปี ค.ศ. 1981 ความสำเร็จของเขาได้เริ่มตนขึ้นจากการกำกับภาพยนตร์ฮ่องกงแนวนักพนันอย่างเรื่อง "God of Gamblers" ที่นำแสดงโดย โจว เหวินฟะ และ หลิว เต๋อหัว
หว่องได้กำกับ ผลิต และเขียนบทภาพยนตร์มากว่า 175 เรื่อง เขาได้ร่วมทำงานกับทีมงานที่มีคุณภาพ โดยการให้เขาได้ลงมือทำกับการผลิตภาพยนตร์เอง และเขาได้ทำงานให้กับ"ชอว์บราเทอร์"ตลอดมา ต่อมาจึงได้บริษัทภาพยนตร์เป็นของตัวเอง ในชื่อว่า "Wong Jing's Workshop Ltd." และ "BoB and Partners Co. Ltd." (Best of the Best) หลังจากที่เขาได้ร่วมมือกับผู้กำกับภาพยนตร์ชื่อดัง แอนดริว เลา และนักเขียนบท-ผลิตภาพยนตร์ แมนเฟรด หว่อง
ภาพยนตร์ของหว่องทุกเรื่อง มักจะมีชื่อเสียง และทุกคนต้องการ หว่องกำกับภาพยนตร์มาแล้วทุกรูปแบบ ไม่ว่าจะเป็น ภาพยนตร์แอคชั่น อย่างเรื่อง "Holy Weapon", (1993), ภาพยนตร์อีโรติก อย่างเรื่อง "Naked Killer", (1992) หรือภาพยนตร์แนวอาชญากรรม อย่างเรื่อง "Young and Dangerous", (1996)
ส่วนมากหว่องจะกำกับภาพยนตร์ที่มี โจว ซิงฉือ แสดงนำเป็นส่วนใหญ่, เช่น "God of Gamblers II" (1991), "Tricky Brains" (1991), "Royal Tramp I" และ"II" (1992) และ "Sixty Million Dollar Man" (1995)
เทศบาลตำบลโนนศิลา (จังหวัดขอนแก่น)
"ระวังสับสนชื่อคล้ายกัน เทศบาลตำบลโนนศิลา"
เทศบาลตำบลโนนศิลา (อังกฤษ:Non Sila Subdistrict Municipality)เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอโนนศิลา จังหวัดขอนแก่น ได้รับยกฐานะมาจาก"สุขาภิบาลโนนศิลา" เมื่อปี พ.ศ. 2542 มีเขตรับผิดชอบ ได้แก่ ตำบลโนนศิลา และตำบลบ้านหัน พื้นที่ 16 ตร.กม
ครั้งก่อนนานมาแล้วมีเนินเขาศิลาทรายโผล่ขึ้นกลางลำห้วยแตนมองดูเมื่อพระอาทิตย์ขึ้นหรือตกศิลาทรายจะมีสีเหลืองอร่าม จนกระทั่งต่อมาเนินเขาศิลาทรายได้ถูกกระแสน้ำลำห้วยพัดหายไป เทศบาลตำบลโนนศิลา แรกเริ่มจัดตั้งขึ้นเมื่อวันที่ 18 กรกฎาคม พ.ศ. 2537 เป็น "สุขาภิบาลโนนศิลา" ต่อมาเมื่อวันที่ 25 พฤษภาคม พ.ศ. 2542 ได้รับการเปลี่ยนแปลงฐานะจากสุขาภิบาลเป็นเทศบาลตำบล ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542
เทศบาลตำบลโนนศิลา ตั้งอยู่ในพื้นที่อำเภอโนนศิลา จังหวัดขอนแก่น ห่างจากตัวจังหวัดประมาณ 57  กิโลเมตร  ห่างจากจังหวัดนครราชสีมาประมาณ  133  กิโลเมตร และห่างจากกรุงเทพฯ ประมาณ  392  กิโลเมตร  มีพื้นที่ประมาณ  10,000 ไร่หรือประมาณ  16  ตารางกิโลเมตร ซึ่งมีอาณาเขต ดังนี้
ครัวเรือนและประชากร
ในเขตเทศบาลมีจำนวนครัวเรือน 1,299 ครัวเรือน ประชากรรวมทั้งสิ้น 5,432  คน แยกเป็น ชาย 2,718 คน หญิง 2,714 คน มีความหนาแน่น เฉลี่ย 340 คน/ตารางกิโลเมตรโดยสามารถแยกจำนวนประชากรตามหมู่บ้านได้ดังนี้
เทศบาลตำบลโนนศิลา แบ่งออกปกครองออกเป็น 2 เขตเลือตั้ง โดยมีสมาชิกเทศบาล 12 คน มาจากเขตเลือกตั้งละ 6 คน โดยแบ่งเขตการเลือกตั้งจาก 19 ชุมชน
เขตการเลือกตั้งที่ 1เขตการเลือกตั้งที่ 2
เทศบาลตำบลโนนศิลา เป็นชุมชนขนาดเล็ก ซึ่งอยู่ติดกับทางหลวงแผ่นดิน หมายเลข 2 (ถนนมิตรภาพสระบุรี-หนองคาย)  มีทางหลวงชนบท (ร.พ.ช.) และถนนภายในหมู่บ้านในเขตเทศบาลส่วนใหญ่มีสภาพเป็นถนนคอนกรีตและหินคลุก มีถนนลาดยางและลูกรังเดินบางส่วน ซึ่งสามารถใช้สัญจรได้ทุกฤดูส่วนด้านการจราจรยังมีความหนาแน่นน้อยมาก
เทศบาลตำบลโนนศิลา มีเส้นทางคมนาคมทางบก ภายในพื้นระหว่างอำเภอและจังหวัด ดังนี้
เทศบาลตำบลโนนศิลา มีเส้นทางคมนาคมทางราง ทางรถไฟสายหนองคาย – กรุงเทพฯ
เทศบาลตำบลโนนศิลา มีโรงเรียนหลากหลายในการจัดการศึกษาในเขตพื้นที่ ดังนี้
คาร์บามาเซพีน
คาร์บามาเซพีน (Carbamazepine) หรือชื่อทางการค้าคือ เทเกรทอล (Tegretol) เป็นยาสามัญใช้สำหรับรักษาโรคลมชักและอาการปวดเส้นประสาท แต่ไม่เหมาะสำหรับใช้รักษาโรคชักเหม่อและกล้ามเนื้อกระตุกรัว นอกจากนี้ ยังถูกใช้ควบคู่กับยาอื่นๆในการรักษาโรคจิตเภทและเป็นยารองในการรักษาโรคอารมณ์สองขั้ว ยาคาร์บามาเซพีนมีการทำงานเหมือนกับยาเฟนิโทอินและวาลโปรเอท
ผลข้างเคียงจากการใช้ยาคาร์บามาเซพีนได้แก่คลื่นไส้และง่วง ผลข้างเคียงขั้นรุนแรงได้แก่ เป็นผื่นคัน, ไขกระดูกลดลง, คิดฆ่าตัวตาย หรือเกิดภาวะสับสน ยาชนิดนี้ไม่เหมาะที่จะใช้ในผู้ป่วยที่มีประวัติโรคเกี่ยวกับไขสันหลัง สตรีมีครรภ์และสตรีให้นมบุตรควรหลีกเลี่ยงยาชนิดนี้ อย่างไรก็ตาม สตรีมีครรภ์ที่เป็นโรคชักเหม่อไม่ควรหยุดใช้ยาชนิดนี้โดยทันที ผู้ป่วยที่มีปัญหาเกี่ยวกับไตหรือตับควรใช้อย่างระมัดระวังภายใต้คำแนะนำของแพทย์ ยาชนิดนี้ยังทำให้การได้ยินเสียงผิดเพี้ยนไปจากเดิมได้ด้วย
คาร์บามาเซพีนถูกค้นพบในปี ค.ศ. 1953 โดยนักเคมีชาวสวิตนามว่า วัลเทอร์ ชลินเดอร์ และเริ่มวางจำหน่ายในปี ค.ศ.1962 ถือเป็นยาสามัญที่มีราคาไม่แพงมาก และยังได้รับการขึ้นทะเบียนเป็นยาหลักขององค์การอนามัยโลก
รัช (วงดนตรี)
รัช () เป็นวงดนตรีร็อกจากแคนาดา ก่อตั้งขึ้นในปี ค.ศ. 1968 ที่เมืองวิลโลว์เดล, โทรอนโต รัฐออนแทรีโอ ประเทศแคนาดา วงประกอบด้วยเกดดี ลี ที่เป็นทั้งมือเบส มือคีย์บอร์ด และร้องนำ อเล็กซ์ ไลฟ์สัน มือกีตาร์หลักและร้องประสาน และนีล เพิร์ท ผู้แต่งเพลงหลักและมือกลอง ในช่วงแรก ๆ ระหว่างปี ค.ศ. 1968 ถึง 1974 มีการเปลี่ยนสมาชิกหลายคน จนเมื่อจอห์น รัตซีย์ มือกลองได้ออกจากวงแล้วถูกแทนที่ด้วย นีล เพิร์ท ในเดือนกรกฎาคม ค.ศ. 1974 สองสัปดาห์ก่อนทัวร์สหรัฐอเมริกาครั้งแรก สมาชิกวงก็อยู่ในสถานะคงที่จวบจนปัจจุบัน
รัช เป็นที่รู้จักในฐานะสมาชิกวงที่มีความสามารถทางดนตรี ซึ่งแสดงออกมาทางผลงานดนตรีต่าง ๆ ไม่ว่าจะเป็น การแต่งโครงสร้างเพลงที่ซับซ้อน มีเนื้อหาเพลงที่เกี่ยวข้องกับแนวไซไฟ เรื่องแฟนตาซี และปรัชญา วงมีการเปลี่ยนแนวทางดนตรีหลายครั้งในหลายปี เริ่มต้นจากแรงบันดาลใจแนวเพลงบลูส์ สู่จุดเริ่มต้นในแนวฮาร์ดร็อก จนกระทั่งเปลี่ยนไปเล่นแนวโพรเกรสซีฟร็อก และใช้เครื่องสังเคราะห์เสียงหนัก ๆ ในช่วงต้นทศวรรษ 1990 รัช ได้หันกลับไปเล่นแนวฮาร์ดร็อก ซึ่งเป็นแนวทางที่วงเล่นมาจนถึงทุกวันนี้
อ้างอิงจากสมาคมผู้ประกอบกิจการเพลงของสหรัฐอเมริกา (RIAA) รัช ได้จัดอยู่ในอันดับที่ 80 ด้วยยอดจำหน่ายกว่า 25 ล้านชุด แม้ว่ายอดขายทั่วโลกอย่างเป็นทางการจะไม่มีตัวเลขชัดเจน แต่ก็ได้มีการประมาณการไว้ราว 40 ล้านชุดจากทั่วโลก ในปี ค.ศ. 2004 วงได้รับการยืนยันยอดจำหน่ายระดับทองคำขาว 14 ครั้ง ระดับทองคำ 24 ครั้ง และทองคำขาว x3 3 ครั้งด้วยกัน
รัช เคยได้รับการเสนอชื่อเข้ารับรางวัลแกรมมีถึง 7 ครั้ง และได้รับรางวัลจูโนหลายครั้ง ได้รับรางวัลระดับสากลจากองค์กรผู้ประพันธ์เพลงแคนาดา (SOCAN) ในปี ค.ศ. 2009 วงได้รับการบรรจุเข้าสู่หอเกียรติของแคนาดาในปี ค.ศ. 1994 และหอเกียรติยศร็อกแอนด์โรล ในปี ค.ศ. 2013 ตลอดเส้นทางดนตรีของรัช สมาชิกวงทั้งสามคน ได้รับการยกย่องให้เป็นนักดนตรีที่มีพรสวรรค์อย่างสูง อ้างอิงจากการชนะรางวัลและผลโพลหลายสำนักของแต่ละสมาชิก
อัลบั้มสตูดิโอ
ทีมสำรองไทยลีก
ทีมสำรองไทยลีก () คือทีมฟุตบอลที่ถูกตั้งขึ้นเป็นทีมที่ 2 ของทีมหลัก โดยในกีฬาอาชีพแล้ว ทีมสโมสรอาชีพใหญ่ ๆ มักจะมีผู้เล่นจำนวนมาก ทำให้ผู้เล่นหลายคนไม่ได้รับโอกาสลงเล่นอย่างสม่ำเสมอ เป็นเหตุให้ทีมเหล่านี้สร้างทีมที่ 2 ขึ้น เพื่อเปิดโอกาสให้ผู้เล่นชุดเยาวชนหรือตัวสำรองได้รับโอกาสลงเล่นเพื่อให้มีการพัฒนาอย่างต่อเนื่อง โดยผู้เล่นในทีม B นี้ ส่วนมากจะเป็นผู้เล่นจากทีมเยาวชนของทีมหลักที่ยังมีประสบการณ์น้อย หรือเป็นผู้เล่นที่กำลังพักฟื้นจากอาการบาดเจ็บจากทีมชุดใหญ่
ในการแข่งขัน ไทยลีก ปี 2017 มีการอนุญาตให้แต่ละสโมสรสามารถส่งทีมสำรองลงแข่งขันได้ใน ไทยลีก 4 แต่ทุกทีมจะไม่มีสิทธิ์ขึ้นชั้นหรือตกชั้นและไม่ได้รับเงินสนับสนุน แต่สโมสรจาก ไทยลีก ที่ส่งทีมสำรองร่วมแข่งขันจะได้สิทธิ์ส่งผู้เล่นทั้งหมดเพิ่มเป็น 50 คน จากเดิม 35 คน
ปัจจุบันมีสโมสรในศึก ไทยลีก ที่ส่งทีมสำรองเข้าแข่งขันศึกใน ไทยลีก 4 ได้แก่
สโมสรฟุตบอลดอนตาล พีซีซีเอ็ม
สโมสรฟุตบอลดอนตาล พีซีซีเอ็ม เป็นสโมสรฟุตบอลในประเทศไทย ตั้งอยู่ที่อำเภอดอนตาล จังหวัดมุกดาหาร ปัจจุบันลงแข่งขันอยู่ในระดับไทยแลนด์ อเมเจอร์ลีก โซนกรุงเทพมหานคร
โดยสโมสรดอนตาล พีซีซีเอ็ม เป็นการร่วมกันสร้างทีมฟุตบอลของอำเภอดอนตาล และ โรงเรียนจุฬาภรณราชวิทยาลัย มุกดาหาร โดยคำว่า พีซีซีเอ็ม ย่อมาจาก " Princess Chulabhorn's College Mukdahan " ซึ่งเป็นชื่อภาษาอังกฤษของโรงเรียนจุฬาภรณราชวิทยาลัย มุกดาหาร
วิลเฮล์ม มอนเคอ
วิลเฮล์ม มอนเคอ () (15 มีนาคม 1911 - 6 สิงหาคม 2001) เป็นหนึ่งในหน่วยสมาชิกทหารรักษาการณ์ของหน่วยเอสเอส (ชุทซ์ชทัฟเฟิล) (Stabswache) ในกรุงเบอร์ลินซึ่งถูกก่อตั้งขึ้นในเดือนมีนาคม ปี 1933. จากลำดับยศตำแหน่งนั้น มอนเคอได้ถูกกลายเป็นส่วนหนึ่งของนายพลสุดท้ายที่หลงเหลืออยู่ของอดอล์ฟ ฮิตเลอร์.เขาได้เข้าร่วมพรรคนาซีในเดือนกันยายน ปี 1931
ด้วยการที่เขาอยู่ในหน่วยสังกัดกองพลไลป์สตันดาร์ท(Leibstandarte),มอนเคอมีส่วนร่วมการรบในฝรั่งเศส, โปแลนด์และคาบสมุทรบอลข่าน.เขาได้รับการแต่งตั้งให้เป็นผู้บัญชาการในหน่วยกองพลเอสเอส ฮิตเลอร์ยูเงินด์ (SS Division Hitlerjugend) ในปี 1943.เขาได้นำหน่วยรบในยุทธการที่คานส์ เขาได้รับเหรียญกางเขนเหล็กชั้นระดับอัศวิน เมื่อวันที่ 11 กรกฎาคม 1944 มอนเคอได้รับคำสั่งจากกองพลหน่วยเดิมที่ไลป์สตานดาร์ด,ในระหว่างยุทธการตอกลิ่มในเดือนธันวาคม 1931.
ในระหว่างยุทธการที่เบอร์ลิน,มอนเคอได้บัญชาการในหน่วยรบ Kampfgruppe Mohnke โดยได้รับมอบหมายหน้าที่ในการปกป้องกรุงเบอร์ลินในเขตอำเภอภาครัฐ,รวมทั้งทำเนียบรัฐบาลไรช์และอาคารรัฐสภาไรชส์ทาค. เขาได้ถูกสอบสวนหลังสงครามในข้อหาก่ออาชญกรรมสงครามรวมทั้งข้อกล่าวหาว่าเขาเป็นผู้รับผิดชอบต่อการตายของเชลยศึกในประเทศฝรั่งเศลในปี 1940, นอร์มังดีในเดือนมิถุนายน 1944 และเบลเยี่ยมในเดือนธันวาคม 1944 เขาได้พ้นข้อกล่าวหา เขาและกองร้อยของเขาเป็นกองร้อยสุดท้ายที่ยอมจำนนต่อกองทัพโซเวียตในปี 1945
วิลเฮล์ม มอนเคอ เสียชีวิตในปี 2001 ด้วยวัย 90 ปี
สถานีรถไฟมินามิอาโซะมิซุโนะอูมาเรรุซาโตะฮากูซูอิโคเง็ง
สถานีรถไฟมินามิอาโซะมิซุโนะอูมาเรรุซาโตะฮากูซูอิโคเง็ง () เป็นสถานีรถไฟในเมืองมินามิอาโซะ อำเภออาโซะ จังหวัดคูมาโมโตะ เป็นสถานีรถไฟที่มีชื่อยาวที่สุดในประเทศญี่ปุ่น
ยูรี โซโลมิน
ยูรี มีโฟเยวิช โซโลมิน () เป็นนักแสดงชาวรัสเซียและเป็นผู้กำกับโรงละคร Maly Theatre ในมอสโก ตั้งแต่ปี 1988 และเป็นรัฐมนตรีว่าการกระทรวงวัฒนธรรมแห่งสหพันธ์สาธารณรัฐสังคมนิยมโซเวียตรัสเซีย ในปี 1990 ถึงปี 1991
จันนา โปโฮเรนโค
จันเนตา "จันนา" โตรฟิมอฟนา โปโฮเรนโค (; ) เป็นนักแสดงชาวรัสเซีย และเป็นนักแสดงที่เป็นที่รู้จักใน ยุโรป และ อเมริกาเหนือ จากบทภาพยนตร์ ในเรื่อง "บัลลาดาโอซอลดาเต" ของ Grigori Chukhrai ในปี 1959
โคเรียส์เน็กซต์ท็อปโมเดล ฤดูกาลที่ 2
โคเรียส์เน็กซต์ท็อปโมเดล ฤดูกาลที่ 2 ออกอากาศตั้งแต่วันที่ 9 กรกฎาคม ถึง 15 ตุลาคม 2011 ในรอบ 8 คนสุดท้ายของฤดูกาลนี้ จะได้ไปแข่งขันกันต่อที่ไซปัน และในรอบ 2 คนสุดท้ายจะได้ไปแข่งขันต่อที่นิวยอร์ก สหรัฐอเมริกา
ผู้ชนะในฤดูกาลนี้คือ จิน จ็อง-ซ็อน อายุ 17 ปี
"ออกอากาศ 9 กรกฎาคม 2011"
ผู้เข้าแข่งขัน 26 คนสุดท้ายได้มาถ่ายภาพที่บริเวณคอกม้าเพื่อเลือกผู้เข้าแข่งขัน 13 คนสุดท้าย อี ซ็อน-ย็อง และ จิน จ็อง-ซ็อน ได้ถูกเพิ่มเข้าไปภายหลัง
ออกอากาศ 16 กรกฎาคม 2011"ออกอากาศ 23 กรกฎาคม 2011"ออกอากาศ 30 กรกฎาคม 2011"ออกอากาศ 6 สิงหาคม 2011"ออกอากาศ 13 สิงหาคม 2011
ออกอากาศ 20 สิงหาคม 2011"ออกอากาศ 27 สิงหาคม 2011"ออกอากาศ 3 กันยายน 2011"ออกอากาศ 10 กันยายน 2011
เป็นตอนประมวลภาพการแข่งขันที่ผ่านมาตั้งแต่เริ่มต้น
ออกอากาศ 17 กันยายน 2011"ออกอากาศ 24 กันยายน 2011
เป็นตอนรวมตัวและพูดคุยกันของผู้เข้าแข่งขัน
ออกอากาศ 1 ตุลาคม 2011"ออกอากาศ 15 ตุลาคม 2011
เทปพิเศษเกี่ยวกับผู้เข้าแข่งขันสองคนสุดท้าย จิน จ็อง-ซ็อน และ พัก ซึล-กี
"(อายุเป็นไปตามช่วงเวลาที่ถ่ายทำรายการ)"
ดาร์บีลอนดอนเหนือ
ดาร์บีลอนดอนเหนือ () ชื่อเรียกการแข่งขันฟุตบอลแบบดาร์บี หรือสโมสรร่วมเมืองเดียวกันพบกัน โดยเป็นการแข่งขันกันระหว่างสโมสรฟุตบอลในทางตอนเหนือของกรุงลอนดอนสองสโมสรที่มีประวัติยาวนาน คือ อาร์เซนอล กับ ทอตนัมฮอตสเปอร์ โดยได้ชื่อว่า เป็นดาร์บีที่ดุเดือดและแปดเปื้อนกันมากที่สุดแห่งหนึ่ง เพราะทั้งสองสโมสรมีความหลังที่ไม่ใช่เป็นเพียงคู่แข่ง แต่เป็นถึงขั้นคู่อริหรือขัดแย้งกันอย่างรุนแรง
การแข่งขันของทั้งสองสโมสรครั้งแรกเกิดขึ้นเมื่อวันที่ 19 พฤศจิกายน ค.ศ. 1887 ที่ย่านพลัมสตีด (ในขณะนั้นอาร์เซนอลใช้ชื่อว่า รอยัลอาร์เซนอล) ซึ่งเป็นการแข่งขันมิตรภาพหรือกระชับมิตร โดยขณะนั้นสเปอร์นำอยู่ 2–1 แต่แล้วในนาทีที่ 75 ผู้ตัดสินก็ได้ตัดสินให้ยุติการแข่งขันลง โดยอ้างว่าฟ้ากำลังจะมืด จึงทำให้สเปอร์เป็นฝ่ายชนะไปก่อนอย่างไม่เป็นทางการ จากนั้นการแข่งขันอย่างเป็นทางการจึงได้เริ่มขึ้นในวันที่ 4 ธันวาคม ค.ศ. 1909 ในระดับดิวิชัน 1 อาร์เซนอลชนะไป 1–0
ต่อมา เซอร์เฮนรี นอร์ริส นักธุรกิจที่ได้เข้ามาเป็นผู้บริหารอาร์เซนอลตั้งแต่ปี ค.ศ. 1910 ได้พยายามให้อาร์เซนอลย้ายที่ตั้งสโมสรจากย่านพลัมสตีด (ตะวันออกเฉียงใต้ของลอนดอน) ไปที่ไฮบิวรี (ตะวันออกเฉียงเหนือของลอนดอน) โดยมีที่ตั้งสนามเหย้า คือ ไฮบิวรี ห่างจากไวต์ฮาร์ตเลนของสเปอร์แค่ 4 ไมล์ ท่ามกลางการคัดค้านของบรรดาผู้สนับสนุนสเปอร์ รวมถึงสโมสรอื่นด้วย เช่น เชลซี เนื่องจากการย้ายเข้ามาของอาร์เซนอลจะทำให้สโมสรเหล่านี้มิได้ผูกขาดเป็นสโมสรในแถบลอนดอนเหนือเพียงแค่สโมสรเดียวอีกแล้ว
หลังจากสงครามโลกครั้งที่หนึ่งได้ยุติลง การแข่งขันฟุตบอลในประเทศอังกฤษที่ได้หยุดไปในช่วงสงครามก็ได้เริ่มต้นขึ้นอีกครั้ง การขับเคี่ยวกันของทั้งสองสโมสรก็ยังดำเนินต่อไป เมื่อในฤดูกาล 1919–20 ทั้งอาร์เซนอลและสเปอร์ต่างจบอันดับอยู่ในสถานะที่ต้องตกชั้นลงไปเล่นในระดับดิวิชัน 2 ทั้งคู่ แต่ทว่าสมาคมฟุตบอลอังกฤษ (เอฟเอ) ได้ตัดสินให้อาร์เซนอลยังคงอยู่ต่อไปในระดับดิวิชัน 1 ได้ โดยทางอาร์เซนอลได้อ้างว่า หากเป็นเช่นนั้นจะไม่มีสโมสรจากกรุงลอนดอนเล่นอยู่ในระดับดิวิชัน 1 อยู่เลย ในที่สุดก็เป็นสเปอร์ที่ต้องตกชั้นลงไปแทน แม้ทางสเปอร์จะได้ยื่นฟ้องเรื่องนี้ต่อศาล แต่มิได้อาจเปลี่ยนแปลงคำตัดสินใด ๆ และยังต่อมาในระดับดิวิชัน 2 อาร์เซนอลที่อยู่ในอันดับ 5 กลับได้สิทธิเลื่อนชั้นขึ้นไปเล่นในระดับดิวิชัน 1 ได้ โดยมีเหตุผลว่า เป็นสโมสรที่เก่าแก่ ขณะที่บาร์นสลีย์ และวุลเวอร์แฮมป์ตันวันเดอเรอส์ ที่มีอันดับดีกว่าอาร์เซนอลกลับไม่ได้รับการเลื่อนชั้น โดยทั้งหมดนี้มีเสียงซุบซินนินทากันว่าเป็นเพราะอิทธิพลและการติดสินบนของนอร์ริสเพื่อให้อาร์เซนอลได้อยู่ต่อไป เรื่องดังกล่าวกลายเป็นที่อื้อฉาวในขณะนั้น แต่ทว่าก็มิได้หลักฐานใด ๆ อีกทั้งสื่อมวลชนก็มิได้นำเสนอถึงเรื่องนี้
นอกจากนี้แล้วยังเป็นเรื่องของการขับเคี่ยวแข่งขันแย่งแชมป์กันอย่างดุเดือดของทั้งสองสโมสรอีก เช่น การแย่งแชมป์ลีกคัพ ในปี ค.ศ. 1987 ที่ตัองแข่งกันถึง 3 นัด เป็นต้น จึงทำให้ทั้งคู่เปรียบเสมือนคู่ปรับหรือคู่อริกันมานับแต่บัดนั้น เมื่อถึงดาร์บีลอนดอนเหนือเมื่อไหร่ การแข่งขันจะเป็นไปอย่างดุเดือด กดดัน ไม่มีรอยยิ้มหรือมิตรภาพใด ๆ ตลอดจนบรรดาผู้สนับสนุนของท้งสองสโมสรก็มักปะทะหรือยกพวกต่อยตีวิวาทกันเสมอ
พระนางอินรย็อล
อินย็อลวังฮู (; แปลตรงตัว "ราชเทวีอินย็อล"; 16 สิงหาคม ค.ศ. 1594 – 16 มกราคม ค.ศ. 1636) เป็นมเหสีของพระเจ้าอินโจ เมื่ออายุ 17 สมรสกับนึงยังกุน (능양군) ครั้นนึงยังกุนขึ้นครองราชย์เป็นพระเจ้าอินโจ นางก็ได้เป็นมเหสี แต่เมื่อคลอดโอรสคนที่ 6 ได้ 4 วัน นางก็เสียชีวิต พระเจ้าอินโจต้องการจะประทานนาม มย็องฮ็อน (Myeongheon) ให้แก่นางหลังนางสิ้นชีวิต แต่คิม ซัง-ฮ็อน (Kim Sang-heon) เสนอให้เปลี่ยนนาม อินย็อล เป็น อินรย็อล (인렬) แทน สุสานของนางอยู่ที่พาจูในคย็องกี
เม่นหางพวง
เม่นหางพวง (; ) เป็นสัตว์ฟันแทะจำพวกเม่นชนิดหนึ่ง ในวงศ์เม่นโลกเก่า (Hystricidae)
เป็นเม่นขนาดเล็ก มีความยาวลำตัวและส่วนหัว 36–52 เซนติเมตร ความยาวหาง 14–23 เซนติเมตร ขนตามลำตัวและหนามเป็นสีน้ำตาล มีลักษณะเด่น คือ มีหางที่ยาวกว่าหางของเม่นในสกุล "Hystrix" ปลายหางเป็นพู่ แต่จะไม่มีขนแผงคอ พบกระจายพันธุ์ตั้งแต่รัฐอัสสัมในอินเดีย, ภาคใต้และมณฑลไหหลำของจีน, ภาคเหนือและตะวันออกของเมียนมา, ทั่วทุกภาคของไทย, ลาว, กัมพูชา และเวียดนาม, มาเลเซีย ตลอดจนถึงเกาะสุมาตราของอินโดนีเซีย มีชื่อพ้อง คือ "Atherurus assamensis" (Thomas, 1921) และ "Atherurus macrourus" (Thomas, 1921) และชนิดย่อย คือ "assamensis"
เป็นสัตว์ที่ปรับตัวให้เข้ากับสภาพแวดล้อมที่หลากหลายได้ ตั้งแต่ป่าอุดมสมบูรณ์ไปจนถึงพื้นที่เกษตรกรรม อาหารได้แก่ รากไม้, ผลไม้, เปลือกไม้ของพืชบางชนิด และซากกระดูกหรือเขาสัตว์ ออกหากินในเวลากลางคืน โดยมักจะอยู่รวมกันเป็นฝูง ๆ ละ 6–8 ตัว นอนตามโพรงไม้ในเวลากลางวัน โดยใช้โพรงไม้เดิมเป็นเวลาหลายปี บางครั้งพบว่าอาศัยอยู่ด้วยกันเป็นคู่ในโพรงเดียวกัน
กีฬาสกีกระโดดไกลในเอเชียนเกมส์ฤดูหนาว 2017
กีฬาสกีกระโดดไกลในเอเชียนเกมส์ฤดูหนาว 2017 เป็นการแข่งขันกีฬาสกีกระโดดไกลที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 21–25 กุมภาพันธ์ พ.ศ. 2560 โดยได้จัดขึ้นที่สนามกีฬาสกีกระโดดไกลมิยะโนะโมะริ (ประเภทนอร์มอลฮิลล์) และสนามกีฬาชิระฮะตะยะมะโอเพน (ประเภทลาร์จฮิลล์) 
ซึ่งครั้งนี้จะมีการแข่งขันทั้งหมด 3 รายการ คือ ประเภทชายทั้งหมด 3 รายการในการแข่งขันกีฬาสกีกระโดดไกลครั้งนี้ มีประเทศเข้าแข่งขันทั้งสิ้น 4 ประเทศ
สถานีรถไฟสึ
สถานีรถไฟสึ () เป็นสถานีรถไฟในเมืองสึ จังหวัดมิเอะ ประเทศญี่ปุ่น ดำเนินงานโดยบริษัทรถไฟญี่ปุ่นตอนกลาง รถไฟคินเต็ตสึ และรถไฟอิเซะ เป็นสถานีรถไฟที่มีชื่อสั้นที่สุดในประเทศญี่ปุ่น หากนับตามการเขียนด้วยอักษรคานะ
กีฬาสกีลงเขาในเอเชียนเกมส์ฤดูหนาว 2017
กีฬาสกีลงเขาในเอเชียนเกมส์ฤดูหนาว 2017 เป็นการแข่งขันกีฬากีฬาสกีลงเขาที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 22–25 กุมภาพันธ์ พ.ศ. 2560 โดยได้จัดขึ้นที่สกีรีสอร์ทเตเนะ 
ซึ่งครั้งนี้จะมีการแข่งขันทั้งหมด 4 รายการ คือ ประเภทชาย 2 รายการ และประเภทหญิง 2 รายการในการแข่งขันกีฬาสกีลงเขาครั้งนี้ มีประเทศเข้าแข่งขันทั้งสิ้น 19 ประเทศ โดยที่ประเทศออสเตรเลีย อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล
กีฬาสกีลีลาในเอเชียนเกมส์ฤดูหนาว 2017
กีฬาสกีลีลาในเอเชียนเกมส์ฤดูหนาว 2017 เป็นการแข่งขันกีฬากีฬาสกีลีลาที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 24–26 กุมภาพันธ์ พ.ศ. 2560 โดยได้จัดขึ้นที่ลานสกีซัปโปะโระบังเก 
ซึ่งครั้งนี้จะมีการแข่งขันทั้งหมด 4 รายการ คือ ประเภทชาย 2 รายการ และประเภทหญิง 2 รายการในการแข่งขันกีฬาสกีลีลาครั้งนี้ มีประเทศเข้าแข่งขันทั้งสิ้น 7 ประเทศ โดยที่ประเทศออสเตรเลีย อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล
แอมโลดิพีน
แอมโลดิพีน (Amlodipine) หรือชื่อทางการค้าคือ นอร์วาสค์ (Norvasc) เป็นยาสามัญสำหรับแก้ความดันโลหิตสูงและโรคหลอดเลือดเลี้ยงหัวใจ ทำงานโดยการไปขยายหลอดเลือดแดง ยานี้ถูกใช้แทนยาในกลุ่มแคลเซียมแชนแนลบล็อกเกอร์ที่อาจก่อให้เกิดภาวะหัวใจวาย และจะถูกใช้ก็ต่อเมื่อยาชนิดอื่นไม่สามารถแก้ความดันโลหิตสูงและอาการปวดเค้นหัวใจได้แล้ว สามารถรับยานี้ได้โดยวิธีการรับประทานและจะออกฤทธิได้อย่างน้อยที่สุดยาวถึงหนึ่งวัน
ผลข้างเคียงของการใช้แอมโลดิพีนได้แก่ อาการบวมน้ำ, รู้สึกล้า, ปวดท้อง และคลื่นไส้ ผลข้างเคียงขั้นรุนแรงได้แก่ ใจสั่น, ความดันโลหิตต่ำ หรือกล้ามเนื้อหัวใจตาย ยังไม่เป็นที่แน่ชัดว่ายานี้ปลอดภัยต่อสตรีมีครรภ์และสตรีให้นมบุตรหรือไม่ สำหรับผู้สูงอายุและผู้ที่มีปัญหาเกี่ยวกับตับควรใช้ยานี้ในปริมาณแต่น้อย
แอมโลดิพีนได้รับการจดสิทธิบัตรในปี ค.ศ. 1986 และเริ่มวางจำหน่ายในปี ค.ศ. 1990 เป็นยาที่ถูกขึ้นทะเบียนเป็นยาหลักขององค์การอนามัยโลก ปัจจุบันสิทธิบัตรได้สิ้นสุดลงแล้วจึงถือว่าเป็นยาสามัญชนิดหนึ่ง
กิ้งกือกระสุน
กิ้งกือกระสุน () เป็นสิ่งมีชีวิตใดๆ ที่อยู่ในสามอันดับของกิ้งกือ ซึ่งมักจะถูกจัดให้อยู่ในอันดับใหญ่ Oniscomorpha ชื่อของอันดับใหญ่ หมายถึงกิ้งกือที่มีลักษณะคล้ายคลึงกับตัวกะปิ แต่ในความเป็นจริงตัวกะปิกับกิ้งกือกระสุนไม่ได้มีความสัมพันธ์ใกล้เคียงกันเลย และถูกจัดให้อยู่ในไฟลัมย่อยกุ้ง-กั้ง-ปูและไมเรียโพดา ตามลำดับ
กื้งกือกระสุนมีลักษณะอ้วนป้อม เมื่อตกใจขดตัวจะเป็นก้อนกลมเหมือนกระสุน จึงได้ชื่อว่า "กิ้งกือกระสุน" และยังมีชื่อภาษาถิ่นอื่นอีกเช่น "แมงมดชิด" พวกมันชอบอาศัยตามที่ชื้นแฉะ หรือป่าดิบชื้น กินเศษพืชที่เน่าเปื่อยเป็นอาหาร กิ้งกือกระสุนแต่ละชนิดมีสีเปลือกที่แตกต่างกัน เพื่อใช้ในการหลบซ่อน หรือพรางตัวจากศัตรูและผู้ล่า สิ่งแวดล้อมหรือถิ่นที่อยู่อาศัยที่ต่างกัน มีผลทำให้มีสีเปลือกที่แตกต่างกันไป ซึ่งสีของเปลือกของกิ้งกือกระสุนมีความแตกต่างกัน เช่น ในแถบภาคเหนือมักพบกิ้งกือกระสุนดำ ส่วนกิ้งกือกระสุนสีน้ำตาลมักพบอย่างกว้างขวางทั่วไป
กิ้งกือกระสุนมีลำตัวที่สั้นมากเมื่อเทียบกับกิ้งกือประเภทอื่นๆ ด้วย 11–13 ปล้องลำตัวเท่านั้น และมีความสามารถในการม้วนตัวเป็นลูกกลมๆ เมื่อถูกรบกวน ซึ่งเป็นการป้องกันตัวจากผู้ล่า ความสามารถนี้วิวัฒนาการแยกแตกต่างกันชัดเจนในแต่ละอันดับของทั้งสอง ทำให้ถูกจัดเป็นวิวัฒนาการเบนเข้า กิ้งกือกระสุนยังสามารถปล่อยของเหลวที่มีพิษออกมาได้ ซึ่งกัดกร่อนและเป็นพิษต่อตัวผู้ล่า พวกมันถูกจัดเป็นผู้บริโภคซากพืชซากสัตว์ โดยมีอาหารเป็นซากพืชในบริเวณป่าไม้
กีฬาสกีวิบากในเอเชียนเกมส์ฤดูหนาว 2017
กีฬาสกีวิบากในเอเชียนเกมส์ฤดูหนาว 2017 เป็นการแข่งขันกีฬากีฬาสกีวิบากที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 20–26 กุมภาพันธ์ พ.ศ. 2560 โดยได้จัดขึ้นที่สนามกีฬาชิระฮะตะยะมะโอเพน 
ซึ่งครั้งนี้จะมีการแข่งขันทั้งหมด 10 รายการ คือ ประเภทชาย 5 รายการ และประเภทหญิง 5 รายการในการแข่งขันกีฬาสกีวิบากครั้งนี้ มีประเทศเข้าแข่งขันทั้งสิ้น 7 ประเทศ โดยที่ประเทศออสเตรเลีย อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล
มุสตาฟา อาลี
อดีล อแลม (Adeel Alam) เกิด 28 มีนาคม ค.ศ. 1986 นักมวยปล้ำอาชีพชาวอเมริกันเชื้อสายปากีสถานที่ปัจจุบันเซ็นสัญญาปล้ำให้กับWWEในนาม มุสตาฟา อาลี (Mustafa Ali) เขาเป็นนักมวยปล้ำ WWE คนแรกที่มีเชื้อสายปากีสถาน
พระราชบัญญัติรัฐบาลอินเดีย ค.ศ. 1858
พระราชบัญญัติรัฐบาลอินเดีย ค.ศ. 1858 () เป็นกฎหมายที่รัฐสภาแห่งสหราชอาณาจักรตราขึ้นเมื่อวันที่ 2 สิงหาคม ค.ศ. 1858 รัฐบาลของไวเคานต์พาลเมอร์สตันเสนอกฎหมายนี้ขึ้นหลังเกิดกบฎในอินเดีย ค.ศ. 1857 กฎหมายฉบับนี้ถ่ายโอนอำนาจการปกครองอนุทวีปอินเดียจากบริษัทอินเดียตะวันออกมาขึ้นกับราชสำนักอังกฤษโดยตรง ทำให้พระเจ้าแผ่นดินอังกฤษทรงสามารถแต่งตั้งสมาชิกรัฐบาลอินเดียและแต่งตั้งข้าหลวงต่างพระองค์ไปปกครองอินเดีย กฎหมายฉบับนี้ทำให้การปกครองของบริษัทในอินเดียสิ้นสุดลง และเป็นจุดเริ่มต้นบริติชราช โดยมีใจความสำคัญดังนี้
วีระพล ตั้งสุวรรณ
วีระพล ตั้งสุวรรณ (7 ตุลาคม พ.ศ. 2494 - ) เป็นประธานศาลฎีกา คนที่ 43 และนายกเนติบัณฑิตยสภา เริ่มดำรงตำแหน่งนี้เมื่อวันที่ 1 ตุลาคม พ.ศ. 2558 และเป็นประธานกรรมการบริหารศาลยุติธรรม แทนที่ดิเรก อิงคนินันท์ ที่เกษียณไป
วีระพลเกิดเมื่อวันที่ 7 ตุลาคม พ.ศ. 2494 สำเร็จการศึกษาจากคณะนิติศาสตรบัณฑิต มหาวิทยาลัยธรรมศาสตร์ และเนติบัณฑิตไทยจากสำนักอบรมศึกษากฎหมายแห่งเนติบัณฑิตยสภา ก่อนที่จะไปศึกษาต่อที่มหาวิทยาลัยนิวยอร์ก สหรัฐอเมริกา
วีระพลรับราชการครั้งแรกเมื่อ พ.ศ. 2521 ในตำแหน่งผู้ช่วยผู้พิพากษา ก่อนจะเลื่อนขึ้นมาเป็นผู้พิพากษาประจำกระทรวงในปีถัดมา และช่วยทำงานในตำแหน่งผู้พิพากษาศาลแพ่ง ผู้พิพากษาศาลจังหวัดกระบี่และพิจิตร รวมทั้งช่วยทำงานในตำแหน่งผู้พิพากษาศาลแพ่ง ศาลอาญา และศาลอุทธรณ์ ก่อนจะเลท่อนขึ้นมาเป็นผู้พิพากษาหัวหน้าศาลประจำกระทรวงเมื่อปี พ.ศ. 2532 รวมถึงเป็นผู้ช่วยผู้พิพากษาและเลขานุการศาลอุทธรณ์ภาค 1 รวมถึงเป็นผู้พิพากษาหัวหน้าคณะในศาลแพ่ง ศาลอาญา และศาลอุทธรณ์ ในปี พ.ศ. 2537 - 2546 ซึ่งช่วงนั้นวีระพลได้ทำงานธุรการในตำแหน่งรองปลัดกระทรวงยุติธรรมควบคู่กันด้วย ก่อนที่ใน พ.ศ. 2549 วีระพลจะได้เลื่อนขึ้นมาเป็นผู้พิพากษาหัวหน้าคณะในศาลอุทธรณ์ภาค 4
วีระพลเลื่อนขึ้นมาทำงานในศาลฎีกาครั้งแรกในปี พ.ศ. 2550 ในตำแหน่งผู้พิพากษา ก่อนจะเลื่อนขึ้นมาเป็นผู้พิพากษาหัวหน้าคณะในศาลฎีกาในปี พ.ศ. 2552 ก่อนที่ในปี พ.ศ. 2556 วีระพลจะได้รับการแต่งตั้งเป็นรองประธานศาลฎีกา จากนั้นในวันที่ 29 มิถุนายน พ.ศ. 2558 คณะกรรมการตุลาการศาลยุติธรรมมีมติเอกฉันท์เลือกวีระพลเป็นประธานศาลฎีกาคนใหม่ มีผลในวันที่ 1 ตุลาคม พ.ศ. 2558หลังพ้นตำแหน่งประธานศาลฏีกา ได้เข้ารับตำแหน่งผู้พิพากษาอาวุโสในศาลฏีกาและลาออกจากราชการเมื่อวันที่ 1 กุมภาพันธ์ พ.ศ. 2561
ดิก แมกแทกการ์ต
ริชาร์ด ดิก แมกแทกการ์ต (Richard "Dick" McTaggart ) นักมวยสากลสมัครเล่นชาวสก๊อตแลนด์จากสหราชอาณาจักร เกิดเมื่อ 15 ตุลาคม พ.ศ. 2478 ในเมืองดันดี สหราชอาณาจักร
แมกแทกการ์ตเข้าแข่งกันกีฬาโอลิมปิกครั้งแรกเมื่อ พ.ศ. 2499 ที่เมลเบิร์นในรุ่นไลท์เวท รอบแรกได้บาย รอบสอง ชนะคะแนน จันทรเสนา ชยสุริยา เมื่อ 27 พฤศจิกายน รอบแปดคนสุดท้าย ชนะคะแนน อันเดร ไวโรลัตโต (ฝรั่งเศส) เมื่อ 29 พฤศจิกายน รอบรองชนะเลิศ ชนะคะแนน อนาโตลี ลาเก็ตโต (สหภาพโซเวียต) เมื่อ 30 พฤศจิกายน รอบชิงชนะเลิศ ชนะคะแนน แฮร์รี กุสชาต (เยอรมัน) เมื่อ 1 ธันวาคม ได้เหรียญทอง หลังจากได้เรียญทอง เขาปฏิเสธการชกมวยสากลอาชีพ และยังคงชกมวยสากลสมัครเล่นต่อไป ได้เหรียญทองกีฬาเครือจักรภพอังกฤษเมื่อ พ.ศ. 2501 เข้าแข่งขันกีฬาโอลิมปิก พ.ศ. 2503 ที่ โรม อิตาลี ในรุ่นไลท์เวท รอบแรกได้บาย รอบสอง ชนะคะแนน โพธิ์ สุขน้อย จากไทย รอบสาม ชนะคะแนน เอ็ดดี้ บลาย (กานา) เมื่อ 1 กันยายน รอบแปดคนสุดท้าย ชนะคะแนน เฟเรน เคลเนอร์ (ฮังการี) เมื่อ 2 กันยายน รอบรองชนะเลิศ แพ้คะแนน คาซิเมียร์ ปาดซิออร์ (โปแลนด์)ได้เหรียญทองแดง
หลังจากนั้น เขาเลื่อนรุ่นไปชกรุ่นไลท์เวลเตอร์เวทตั้งแต่ พ.ศ. 2505 และได้เหรียญเงินกีฬาเครือจักรภพอังกฤษ ใน พ.ศ. 2506 เข้าแข่งขันกีฬาโอลิมปิก พ.ศ. 2507 ที่ โตเกียว ประเทศญี่ปุ่น ในรุ่นไลท์เวลเตอร์เวท รอบแรกได้บาย รอบสอง ชนะคะแนน จูเลียน รอสซี (ออสเตรเลีย) เมื่อ 15 ตุลาคม รอบสาม แพ้คะแนน เจอร์ซี คูเลซ (โปแลนด์) เมื่อ 18 ตุลาคม ตกรอบไม่ได้เหรียญรางวัล เขาแขวนนวมเมื่อ พ.ศ. 2508 ขณะอายุ 30 ปีหลังจากแขวนนวม แมกแทกการ์ตเป็นโค้ช และได้คุมทีมของสก๊อตแลนด์ในกีฬาเครือจักรภพ พ.ศ. 2533
จันทรเสนา ชยสุริยา
จันทรเสนา ชยสุริยา (Chandrasena P. Jayasuriya) นักมวยสากลสมัครเล่นชาวศรีลังกา เกิดเมื่อ พ.ศ. 2478 ติดทีมชาติศรีลังกา ได้เหรียญทองแดงกีฬาเอเชียนเกมส์ในรุ่นเฟเธอร์เวทเมื่อ พ.ศ. 2497 ที่มะนิลา ประเทศฟิลิปปินส์ และติดทีมชาติเข้าแข่งขันกีฬาโอลิมปิก พ.ศ. 2499 ที่เมลเบิร์น รอบแรกได้บาย รอบสอง แพ้คะแนน ดิก แมกแทกการ์ต (สหราชอาณาจักร) เมื่อ 27 พฤศจิกายน ตกรอบไม่ได้เหรียญรางวัล
พี่ชายของเขาคือเฮนรี ชยสุริยา หรือเหมปาลา ชยสุริยาเป็นนักมวยสากลสมัครเล่นทีมชาติศรีลังกาเช่นกัน เคยเข้าแข่งขันกีฬาโอลิมปิก พ.ศ. 2499 ในรุ่นแบนตัมเวท แต่ตกรอบแรก ไม่ได้เหรียญรางวัลเช่นกัน
ยูเอฟซี ไฟท์ไนท์: แมคโดนัลด์ ปะทะ ไลน์เกอร์
ยูเอฟซี ไฟท์ไนท์: แมคโดนัลด์ ปะทะ ไลน์เกอร์ () เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 13 กรกฎาคม ค.ศ. 2016 ที่สนามDenny Sanford Premier Center ในเมืองSioux Falls, South Dakota, สหรัฐอเมริกา
ณัฐรัตน์ นพรัตยาภรณ์
ณัฐรัตน์ นพรัตยาภรณ์ ชื่อเล่น ไอซ์ หรือ ไอซ์ซึ เกิดเมื่อวันที่ 22 มกราคม พ.ศ. 2534 เป็นนักแสดงและนายแบบชาวไทย มีชื่อเสียงจากการเป็นนายแบบไทยคนแรกที่ได้เข้าสังกัดเกาหลีและเดินแบบในงานต่างๆ
ณัฐรัตน์ เกิดเมือวันที่ 22 มกราคม พ.ศ. 2534 ที่ประเทศไทย จบการศึกษาระดับปริญญาตรีจากคณะรัฐศาสตร์ สาขาการเมืองการปกครอง มหาวิทยาลัยรามคำแหง
ณัฐรัตน์ เข้าสู่วงการนายแบบตั้งแต่อายุ 19 ปี สะสมประสบการณ์ในการถ่ายแบบและเดินแบบในเมืองไทย 4 ปี ก่อนที่จะมุ่งมั่นไปทำงานเป็นนายแบบที่ประเทศเกาหลี ปัจจุบันเซ็นสัญญาเป็นนักแสดงกับค่าย จีดีเอช ห้าห้าเก้า เคยร่วมเล่นซีรีส์ มาลี เพื่อนรัก..พลังพิสดาร ในบทบาทของพี่ไอติม ก่อนที่จะมาสวมบทพระเอกเต็มตัวในซีรีส์ แก๊สโซฮัก..รักเต็มถัง
ยูเอฟซี 1
UFC 1 () เป็นศึกศิลปะการต่อสู้ป้องกันตัวแบบผสมครั้งแรก ที่จัดโดยอัลติเมทไฟต์ติงแชมเปียนชิพในวันที่ 12 พฤศจิกายน ค.ศ. 1993 ที่สนามMcNichols Sports Arena ในเมืองDenver, Colorado, สหรัฐอเมริกา
มาสด้า ซีเอ็กซ์-3
มาสด้า ซีเอ็กซ์-3 (อังกฤษ: Mazda CX-3) เป็นรถยนต์เอนกประสงค์สมรรถนะสูงขนาดเล็กมาก (subcompact crossover SUV) ผลิตโดย มาสด้า โดยใช้พื้นฐานเดียวกันกับมาสด้า 2 โดยเริ่มต้นสายการผลิตในปี พ.ศ. 2558 ในประเทศญี่ปุ่นเป็นประเทศแรก และหลังจากนั้นได้เริ่มผลิตในประเทศไทยเป็นประเทศที่สองที่โรงงาน Auto Alliance Thailand (AAT) ที่จังหวัดระยองเมื่อปลายเดือนตุลาคมปีเดียวกัน
มาสด้า ซีเอ็กซ์-3 ได้เปิดตัวในประเทศไทยเมื่อวันที่ 10 พฤศจิกายน พ.ศ. 2558 ที่ห้องเพลนารี ฮอลล์ ศูนย์การประชุมแห่งชาติสิริกิติ์ โดยใช้ชื่อคอนเซปต์ว่า “FREESTYLE CROSSOVER” โดยภายนอกและภายในมีลักษณะที่ใหญ่กว่านิสสัน จู๊ค และแคบกว่าฮอนด้า เอชอาร์-วี ต่อมาในปี พ.ศ. 2560 มาสด้า ซีเอ็กซ์-3 ได้รับรางวัลรถยนต์ยอดเยี่ยมแห่งปี 2016
ภายนอกนั้นรุ่น E และรุ่น C ได้ใช้ไฟหน้าแบบโปรเจกเตอร์หลอดฮาโลเจน ใช้ยางและล้อขนาด 16 นิ้ว ไฟท้ายแบบมัลติรีเฟลกเตอร์ ส่วนรุ่น S, SP และ XDL ใช้ไฟหน้า ไฟส่องสว่างเวลากลางวันและไฟท้ายแบบ LED ใช้ล้อขนาด 18 นิ้ว ส่วนภายในมีหน้าจอระบบเครื่องเสียงขนาด 7 นิ้วมาตั้งแต่รุ่น C ขึ้นไป สำหรับหน้าจอ Active driving display และระบบนำทางมีมาให้ในรุ่น S ขึ้นไป ส่วนถุงลมนิรภัย 6 ตำแหน่งให้มาในรุ่น SP ขึ้นไป
ในส่วนของเครื่องยนต์ มาสด้า ซีเอ็กซ์-3 ได้ใช้
เครื่องยนต์ดีเซล SkyActiv-D ความจุ 1.5 ลิตร อัดอากาศด้วยเทอร์โบชาร์จแบบแปรผัน กำลังสูงสุด 105 แรงม้า แรงบิดสูงสุด 27.5 กก.-ม. เกียร์อัตโนมัติ 6 จังหวะ ให้อัตราสิ้นเปลืองเฉลี่ย 23.34 กม./ลิตร และเครื่องยนต์เบนซิน SkyActiv-G ความจุ 2.0 ลิตร กำลังสูงสุด 156 แรงม้า แรงบิดสูงสุด 20.7 กก.-ม. ส่งกำลังด้วยเกียร์อัตโนมัติ 6 จังหวะเช่นกัน อัตราสิ้นเปลืองเฉลี่ย 16.44 กม./ลิตร
โดยมาสด้า ซีเอ็กซ์-3 ในประเทศไทยแบ่งรุ่นย่อยออกเป็น 5 รุ่น คือรุ่น E, C, S, SP (เครื่องยนต์ 2.0 ลิตร) และรุ่น XDL (เครื่องยนต์ 1.5 ลิตร)
ยูเอฟซี เจเปน: อัลติเมท เจเปน
ยูเอฟซี เจเปน: อัลติเมท เจเปน () เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 21 ธันวาคม ค.ศ. 1997 ที่สนามYokohama Arena ในเมืองYokohama, Japan
สโมสรฟุตบอลชลบุรี บี
สโมสรฟุตบอลชลบุรี บี () เป็นสโมสรสำรอง ของสโมสรฟุตบอลชลบุรี ปัจจุบันลงเล่นในไทยลีก 4 ซึ่งปัจจุบันใช้สนามชลบุรีสเตเดียม เป็นสนามเหย้าของสโมสร
ฌูแซ ฟงตือ
ฌูแซ มีแกล ดา รอชา ฟงตือ (; เกิดวันที่ 22 ธันวาคม ค.ศ. 1983) เป็นนักฟุตบอลชาวโปรตุเกส ปัจจุบันเล่นในตำแหน่งเซ็นเตอร์แบ็กให้กับลีลและทีมชาติโปรตุเกส
เด็กซาเมทาโซน
เด็กซาเมทาโซน (Dexamethasone) เป็นยาสเตอรอยด์ชนิดหนึ่ง มีฤทธิในการแก้อักเสบและลดภูมิคุ้มกัน ใช้ในการรักษาอาการจำพวกวิทยารูมาติก, โรคผิวหนัง, ภูมิแพ้, โรคหืด, โรคปอดอุดกั้นเรื้อรัง, กล่องเสียงอักเสบอุดกั้น, สมองบวม และจะใช้ควบคู่กับยาปฏิชีวนะในผู้ป่วยวัณโรค และจะใช้ควบคู่กับยาสเตอรอยด์ชนิดอื่นอย่างฟลูดอร์คอร์ทิโซน (Fludrocortisone) ในผู้ป่วยภาวะต่อมหมวกไตทำงานไม่เพียงพอ นอกจากนี้ ยาชนิดนี้ยังอาจถูกใช้ในการคลอดก่อนกำหนด ยาชนิดนี้สามารถรับยาได้หลายวิธี ทั้งโดยการรับประทาน, ฉีดเข้าหลอดเลือดดำ, ฉีดเข้ากล้ามเนื้อ, ฉีดเข้าชั้นใต้ผิวหนัง หรือฉีดเข้าโพรงกระดูก ยาเด็กซาเมทาโซนจะออกฤทธิภายในหนึ่งวัน และคงฤทธิไปประมาณสามวัน
การใช้เด็กซาเมทาโซนในระยะยาวอาจส่งผลให้เกิดโรคต่างๆ ได้แก่ โรคปากอักเสบจากเชื้อรา, โรคกระดูกพรุน, ต้อกระจก, ฟกช้ำง่าย หรือกล้ามเนื้ออ่อนแรง สตรีมีครรภ์สามารถใช้ยานี้ได้ แต่สตรีให้นมบุตรควรงดใช้ยานี้ เนื่องจากจะไปกดฮอร์โมนการเจริญเติบโตของทารก
เด็กซาเมทาโซนถูกคิดค้นขึ้นใน ค.ศ. 1957 และได้รับการขึ้นทะเบียนเป็นยาหลักขององค์การอนามัยโลก และเป็นยาในบัญชียาหลักแห่งชาติของไทย เป็นหนึ่งในยาที่มีประสิทธิผลและปลอดภัยที่สุดในการรักษา การจ่ายยาชนิดนี้ในประเทศไทยต้องมีใบสั่งยาจากแพทย์เท่านั้น
ซีบีบีซี (ช่องโทรทัศน์)
ซีบีบีซี (; ย่อมาจาก Children's BBC) เป็นช่องโทรทัศน์ประเภทรับชมโดยไม่เสียค่าใช้จ่ายในสหราชอาณาจักรของบีบีซี โดยเริ่มการแพร่ภาพเมื่อวันที่ 11 กุมภาพันธ์ พ.ศ. 2545 จากที่เดิมเป็นเพียงรายการส่วนหนึ่งของช่องบีบีซีอื่นเท่านั้น โดยมีกลุ่มเป้าหมายเป็นผู้ชมที่มีอายุ 6 ถึง 12 ปี ในขณะที่สถานีพี่น้องอีกสถานีหนึ่งที่ชื่อว่าซีบีบีส์มีกลุ่มเป้าหมายเป็นผู้ชมที่มีอายุต่ำกว่านี้ เมื่อปี พ.ศ. 2551 และ พ.ศ. 2558 ซีบีบีซีได้รับรางวัล "ช่องโทรทัศน์ประจำปี" (Channel of the Year) ที่งาน Children's BAFTA โดยมีผู้ชมเฉลี่ย 300,000 คนต่อวัน
เมื่อวันที่ 22 สิงหาคม พ.ศ. 2551 บีบีซีประกาศว่าจะมีการแพร่ภาพสดช่องซีบีบีซีผ่านทางเว็บไซต์ตั้งแต่วันที่ 16 กันยายน ของปีเดียวกัน
นี่คือรายชื่อ 10 รายการแรกของช่องซีบีบีซีที่มีผู้ชมมากที่สุด ซึ่งจัดอันดับโดย BARB
มานูเอล ลันซินิ
มานูเอล ลันซินิ () เกิดเมื่อวันที่ 15 กุมภาพันธ์ ค.ศ. 1993 เป็นนักฟุตบอลชาวอาร์เจนตินา ปัจจุบันเล่นให้กับเวสต์แฮมยูไนเต็ด และทีมชาติอาร์เจนตินา ในตำแหน่งกองกลางตัวรุก
ดุจฟ้าไร้ดาว (ละครโทรทัศน์)
ดุจฟ้าไร้ดาว เป็นบทประพันธ์ของ เกตุวดี เป็นนวนิยายดราม่า และได้มาสร้างเป็นละครเมื่อปีพ.ศ. 2543 โดยค่าย ดีด้า วิดีโอ โปรดักชั่น บทโทรทัศน์โดย ลุลินารถ กำกับการแสดงโดย วัชรา สังข์สุวรรณ นำแสดงโดย รติพงษ์ ภู่มาลี และ อ้อน เกวลิน คอตแลนด์ ร่วมด้วย เจิ๊ยบ ปวีณา ชารีฟสกุล,หมวย สุภาภรณ์ คำนวณศิลป์,นราวัลย์ จันทร์เจริญ ออกอากาศเมื่อวันที่ 22 ธันวาคม 2543 - 27 มกราคม 2544 เป็นละครช่วงเย็นเวลา 16:30 - 17:00 น. ทางสถานีโทรทัศน์สีกองทัพบกช่อง 7
บริติชซีลอน
บริติชซีลอน () หรือ ลังกาของบริเตน (; ) เป็นอาณานิคมในพระองค์ของสหราชอาณาจักร ระหว่าง ค.ศ. 1802 ถึง ค.ศ. 1948 บริติชซีลอนคือประเทศศรีลังกาในปัจจุบัน
ในคริสต์ศตวรรษที่ 16 เกาะลังกาตกอยู่ภายใต้สภาวะสงครามระหว่างโปรตุเกสกับอาณาจักรกัณฏิ ต่อมาเมื่อเนเธอร์แลนด์สถาปนาเป็นสาธารณรัฐดัตช์ กษัตริย์แห่งกัณฏิได้เจรจาให้เนเธอร์แลนด์เข้ามาช่วยรบต่อต้านโปรตุเกส หลังจากเนเธอร์แลนด์เข้ามากำจัดอิทธิพลของโปรตุเกสออกไป บางส่วนของเกาะลังกาก็ตกอยู่ภายใต้อิทธิพลของเนเธอร์แลนด์ แม้ว่าเนเธอร์แลนด์จะไม่มีอำนาจมากพอถึงขนาดจะสั่งกษัตริย์แห่งกัณฏิได้ แต่เนเธอร์แลนด์เข้าผูกขาดการค้าระหว่างประเทศของเกาะลังกาผ่านบริษัทอินเดียตะวันออก
ปลายคริสต์ศตวรรษที่ 18 เนเธอร์แลนด์อ่อนแอลงจากการทำสงครามกับบริเตนใหญ่ และถูกยึดครองโดยฝรั่งเศสในช่วงสงครามปฏิวัติฝรั่งเศส ผู้นำของเนเธอร์แลนด์ได้ลี้ภัยไปยังกรุงลอนดอนและตั้งรัฐบาลพลัดถิ่นขึ้นที่นั่น รัฐบาลดัตช์ ณ กรุงลอนดอนมิอาจบริหารอาณานิคมได้อย่างมีประสิทธิผล จึงได้โอนการปกครองในเกาะลังกาแก่บริเตนใหญ่ในปี ค.ศ. 1796 แม้ว่าจะได้รับเสียงคัดค้านจากชาวดัตช์บางส่วนก็ตาม เมื่อบริเตนใหญ่เข้าครอบครองบางส่วนของเกาะลังกาซึ่งเคยเป็นของเนเธอร์แลนด์ บริเตนใหญ่ต้องการขยายเขตอิทธิพลของตนจึงได้เจรจาให้อาณาจักรกัณฏิมาเป็นรัฐในอารักขาแต่ถูกปฏิเสธ สงครามจึงเกิดขึ้น อย่างไรก็ตามเนื่องจากบริเตนยังติดพันกับสงครามนโปเลียนจึงไม่ได้ใส่ใจสงครามในเกาะลังกามากนัก
ในปี ค.ศ. 1815 บรรดาขุนนางผู้ใหญ่ของกัณฏิได้ก่อรัฐประหารยึดอำนาจจากพระเจ้าศรีวิกรม ราชสิงหะ (พระองค์ไม่ใช่ชาวสิงหลซึ่งนับถือพุทธ แต่เป็นกษัตริย์จากแคว้นในอินเดียใต้ซึ่งนับถือฮินดู) และนำพระองค์ไปจองจำไว้ บรรดาขุนนางของกัณฏิได้ร่วมกันลงนามสนธิสัญญากับบริเตนในวันที่ 2 มีนาคม ค.ศ. 1815 ยอมรับอำนาจอธิปไตยของบริเตนเหนือเกาะลังกา มีความพยายามซ่อนตัวอดีตพระเจ้าศรีวิกรมจากพวกอังกฤษ แต่ภายหลังพระองค์ถูกอังกฤษจับกุมได้และถูกส่งตัวไปกักบริเวณที่รัฐทมิฬนาฑูในอินเดียใต้
หลังเข้ามาปกครองเกาะลังกา ชาวอังกฤษพบว่าเกาะแห่งเหมาะสมต่อการปลูกต้นกาแฟ ต้นชา และต้นยางอย่างมาก กลางศตวรรษที่ 18 บริติชซีลอนก็กลายเป็นแหล่งผลิตชากาแฟที่สำคัญที่สุดของสหราชอาณาจักร สร้างรายได้แก่เกษตรกรท้องถิ่นเป็นอย่างดี การปลูกชากาแฟในบริติชซีลอนเฟื่องฟูมากจนอังกฤษต้องนำแรงงานชาวทมิฬจำนวนมากเข้ามาจากอินเดีย คิดเป็นสัดส่วนราวร้อยละ 10 ของประชากรในบริติชซีลอน อย่างไรก็ตาม แรงงานชาวทมิฬนี้มีสภาพการทำงานย่ำแย่ไม่ต่างจากทาส แตกต่างชาวสิงหลที่ได้รับการปฏิบัติเป็นอย่างดีจากอังกฤษ
อุทยานแห่งชาติริชิริ-เรบุง-ซาโรเบ็ตสึ
อุทยานแห่งชาติริชิริ-เรบุง-ซาโรเบ็ตสึ () เป็นอุทยานแห่งชาติครอบคลุมพื้นที่บนเกาะริชิริ เกาะเรบุง และบริเวณชายฝั่งของเมืองวักกาไนถึงตำบลโฮโรโนเบะ ในจังหวัดฮกไกโดของประเทศญี่ปุ่น อุทยานครอบคลุมพื้นที่ 212.22 ตารางกิโลเมตร อุทยานแห่งนี้เป็นจุดหมายสำหรับชมพืชแบบภูมิอากาศอัลไพน์ ชมทัศนียภาพของภูเขาไฟ และชายฝั่งซึ่งถูกกัดกร่อนโดยทะเลเป็นรูปร่างประหลาดตา บริเวณรอบอุทยานยังเต็มไปด้วยจุดตกปลามากมาย มีเรือเฟอร์รี่รับส่งจากท่อเรือวักกาไนไปยังเกาะริชิริและเกาะเรบุง